text:
Intore ku rugerero mu murenge wa Bwira kimwe n'ahandi mu yindi mirenge zikomeje kurangwa n'ibikorwa byo kugoboka abatishoboye birimo kubaka uturima tw'igikoni, ubwiherero no gusana amazu. Uru rugerero rufite akazi katoroshye kuko hakiri ingo zidafite ubwiherero, n'amazu avugwa ko ari hanyuma ya nyakatsi. Gusa hari icyizere ko uru rubyiruko ruzasiga ibi bibazo bikemutse kuko imbaraga zubaka ari zose.
Nyuma y'inama Ministre Kaboneka yagiranye na ba gitifu b'imirenge hagamijwe kurandura imirire mibi, gutura heza no kwimakaza isuku, mu karere ka Ngororero hafashwe ingamba ko inzego zose zishyize hamwe kugirango izi ntego zizagerweho.
Urubyiruko ruri ku rugerero rukaba ruzafata iya mbere hiraya no hino mu tugari no mu midugudu


c: text/html

text:
Mu gufata imyanzuro, mu ndahiro zitandukanye mu bihugu, mu bikorwa byinshi bya muntu humvikanamo Imana. Itsinda ry’abanye Kenya bemera ko nta mana ibaho, ubu bari gusaba ko Imana itajya igarukwaho mu myanzuro runaka, bo bavuga kandi ko batagamije gutangiza idini.
Harrison Mumia w’imyaka 35 ni umuyobozi w’abatemera Imana muri Kenya, abo avuga ko ari abantu b’ubwisanzure mu bitekerezo bashimangira ko kwemeza ko hari ikintu kiri hejuru ya muntu bita IMANA ari ibitekerezo bya muntu gusa.
Aba ntabwo bemera ko habaho Imana ntanubwo bemera ko habaho Satani. Mu kiganiro n’abanyamakuru uyu mugabo Harrison Mumia ati “Imana nta kibazo na kimwe cy’abantu ikemura kuko itabaho.”
Uyu mugabo wakuriye mu muryango w’abakilistu avuga ko kutemera ko Imana ibaho abikura muri Bibiliya, igitabo ngo kigaragaza Imana nk’ikintu kizanira ibibazo abantu batakoze ugushaka kwacyo, ndetse ngo iyo mana ikaba yanazana n’urupfu ku bayoboke bayo nk’uko ngo byanditse muri Bibiliya n’ibindi bitabo by’abemera.
Inkuru zijyanye n’iremwa ry’isi n’uko Imana yanze Adam na Eva nyuma yo gushukwa n’inzoka Imana ikababwira ko bazabaho bavunitse, inkuru zijyanye no kurimbuka kw’isi mu gihe cya Nowa n’izindi ziri muri Bibiliya ngo we na bagenzi be bemera ko ari inkuru zikabije kugaragaza ubugome bw’Imana, ndetse bagaya abazigenderaho mu gutinyisha abantu iyo Imana, kuri bo ngo itanabaho.
Kuri bo, ibitekerezo biri mu mitekerereze y’abantu ko habaho Imana, biva ku bushobozi bucye bwo kumenya uko bari ku isi, aho bavuye n’aho bajya nyuma, ndetse no kutamenya neza Isi n’ibiyikikije n’aho iri, n’aho byose byavuye.
Uyu mugabo akavuga ko we na bagenzi be bemera ko hari igihe isi izabaho itagendera ku myumvire nk’iyi y’amadini, ngo nayo akenshi aba agamije inyungu muri ba bantu batinyishijwe Imana, bamaze kwerekwa ko ishobora kugira nabi cyane kandi ikanabagirira neza.
Harrison Mumia aganira n’ikinyamakuru TheNation, avuga ko nta gifatika kigaragaza kubaho kw’ijuru cyangwa kw’ikuzimu, cyangwa ibigaragaza neza ubuzima nyuma y’urupfu.
Ati “Twe abatemera kubaho kw’Imana bavuga tubaho umunsi nyuma y’undi. Dushyira imbaraga mu byo dushinzwe kuko tuzi ko nidupfa ibyacu bizaba birangiye.”
Harrison wabatijwe mu bakiristu avuga ko yatangiye kugira ibitekerezo byagutse bimwereka ko nta mana ibaho mu 1996 ubwo yari arangije amashuri yisumbuye.
Ndetse ko kuva icyo gihe yatangiye kugirana ibibazo n’abatemera ibyo we yavugaga bashaka ko yemera ibyo bo bavuga. Uyu mugabo ni umukozi ukora nka web administrator muri Banki nkuru ya Kenya, amaze igihe kinini mu myemerere nk’iyi.
Ati “ Rimwe nagiye mu Kiliziya gatolika njyanye n’umukobwa nateretaga, ariko ibyo nahabonye byatumye ndushaho gukomera ku bitekerezo byanjye.”Ibyo yahabonye we abigereranya no gusiba abantu ibyo ubwonko bwabo bushobora gutekereza.
Itsinda ry’abantu nkawe ntabwo muri Kenya ryanditse nk’idini cyangwa ishyirahamwe, gusa ngo barahari, kimwe n’uko bari ahandi mu bihugu nka Uganda, South Africa mu Burayi na Amerika n’ahandi.
I Nairobi, ngo baterana rimwe mu kwezi ari abantu hagati ya 20 na 40 bakiganirira gusa ku ngingo zitandukanye ariko zishimangira ibyo bemera, barimo abanyamategeko, abarimu, abakozi ba Leta, abakora iby’ikoranabuhanga ndetse ngo n’abanyeshuri bo muri za Kaminuza.
Icyo bagamije ngo ni ukwishyira hamwe bagahuza imbaraga gusa nta kindi. Aba bavuga ko bidakwiye ko Leta cyangwa ubuyobozi ubwo aribwo bwose bugira icyo bukora buvuga ko bushingiye ku mana kuko itabaho, ndetse ngo byaba ari ukubangamira abadafite iyo myemerere.
Mu byo bo bavuga ko bagenderaho harimo; inyurabwenge, siyansi, ubufatanye, intego, ubwisanzure no kunoza inshingano.
Harrison Mumia akibutsa cyane ko itsinda ryabo ritaramya nabusa uwo abemera ibindi bita Sekibi, kuko uwo Sekibi nawe atabaho.
Uyu mugabo Harrison ukuri ingaragu ngo najya kurongora ntabwo azatoranya umukobwa agendeye ku idini, azarushinga n’ubwishaka ariko utamujyana mu byo kwemera Imana kandi we yemera ko itabaho.
UMUSEKE.RW
Abanyakenya batemera Imana, barasaba ko itashyirwa imbere
Mu gufata imyanzuro, mu ndahiro zitandukanye mu bihugu, mu bikorwa byinshi bya muntu humvikanamo Imana. Itsinda ry’abanye Kenya bemera ko nta mana ibaho, ubu bari gusaba ko Imana itajya igarukwaho mu myanzuro runaka, bo bavuga kandi ko batagamije gutangiza idini.
Labels: iyobokamana

robotstxt: allowed

filter: keep


text:
INGINGO Z’INGENZI Z’URWANDIKO RWA SINAMENYE NOAH RUSABA GUHINDURA AMAZINA
Uwitwa, SINAMENYE Noah, mwene IYAMUBONYE Obed na MUKANSONERA Julienne utuye mu Mudugudu wa Kabeza, Akagari ka Gitaraga, Umurenge wa Masaka, Akarere ka Kicukiro mu Mujyi wa Kigali.
Yasabye uburenganzira bwo gusimbuza izina SINAMENYE izina MUCYO mu mazina asanganywe SINAMENYE Noah akitwa MUCYO Noah mu Irangamimerere ye.
Impamvu atanga ni uko izina SINAMENYE rimutera ipfunwe cyane ku buryo atinya no kuvuga ko ariryo yitwa, bigatuma yumva abuze amahoro.
Akaba asaba kwemerwa binyuze mu nzira zemewe n’amategeko, gusimbuza izina SINAMENYE izina MUCYO mu mazina ye SINAMENYE Noah bityo akitwa MUCYO Noah mu gitabo cy’Irangamimerere kirimo inyandiko ye y’ivuka.


text:
Kabura: Ubuyobozi n’abaturage bahagurukiye kurwanya ibiyobyabwenge
Abaturage bo mu kagari ka Kabura mu murenge wa Kabarondo mu karere ka Kayonza, bavuga ko ikoreshwa ry’ibiyobyabwenge rimaze kugabanuka ku rugero rushimishije. Mu minsi yashize akagari ka Kabura kafatwaga nk’indiri y’abantu benga inzoga ya kanyanga ifatwa nk’ikiyobyabwenge mu Rwanda.
Abatuye muri ako kagari bavuga ko hatashiraga icyumweru hadafashwe abantu nibura babiri benga iyo inzoga. Cyakora kugeza ubu abengaga kanyanga ngo bagabanutse ku buryo bugaragarira buri wese bitewe n’imbaraga abaturage ubwabo ku bufatanye n’ubuyobozi bw’ako kagari bashyize mu guca inzoga ya kanyanga muri ako kagari.
Umunyamabanga nshingwabikorwa w’akagari ka Kabura Kongolo Hesironi yavuze ko abaturage bagize uruhare runini mu guhashya ibiyobyabwenge nyuma yo gusobanurirwa ingaruka mbi za byo.
Kongolo avuga ko abaturage bakunze gutungira agatoki inzego z’ubuyobozi abaturage bengaga iyo nzoga ku buryo bagiye batabwa muri yombi ndetse inzoga benze zikamenwa. Cyakora ngo hari ikibazo cy’uko abagitsimbaraye kuri iyo nzoga bayihimbiye  andi mazina ku buryo bitoroshye kumenya ko ari yo bavuze iyo udasanzwe umenyereye imvugo y’abayikoresha nk’uko umunyamabanga nshingwabikorwa w’ako kagari abivuga.
Bamwe ngo basigaye bayita ifumbire, abandi bakayita amabuye ya radiyo mu rwego rwo kuyobya uburari kugira ngo inzego z’ubuyobozi zitamenya aho icururizwa. Kongolo avuga ko yizera ko ku bufatanye n’abaturage n’ahakiri ibisigisigi bya kanyanga hazamenyekana maze igacika burundu mu kagari ayoboye.
Leta y’u Rwanda yatangiye ubukangurambaga bugamije gushishikariza abantu kureka ikoreshwa n’ikwirakwizwa ry’ibiyobyabwenge harimo na kanyanga. Biteganyijwe ko nyuma y’ubwo bukangurambaga abazakomeza kubikoresha no kubikwirakwiza bazashyirirwaho ibihano bikarishye.
By’umwihariko uturere tugize intara y’uburasirazuba tuza mu tw’imbere mu turere tugaragaramo ibiyobyabwenge byinshi kuko ihana imbibi n’ibihugu bya Tanzaniya na Uganda bivanwamo ibiyobyabwenge byinshi.


text:
Muraho neza, ku myaka mfite 26 nabaye mu buzima bugoranye bwa gipfubyi hamwe na mukuru wanjye, ubu ufite umugabo we babana byemewe n’amategeko.
Bafite abana babiri, bamaranye imyaka itandatu babana, ntacyo babuze kuko baratuye muri Kigali, bose bafite akazi kandi keza.
Nize amashuli yisumbuye mba muri urwo rugo, nataha mu biruhuko nkaba meze nk’umwana, maze imyaka 3 ndangije ariko ntabwo nagize amahirwe yo gukomeza ngo nige kaminuza.
Kuba ntarize kaminuza ndabona bigiye kuba igishuko kuri njye, kuko umugabo wa mukuru wanjye ubu asigaye ataha amasaha atageze ngo tuganire, ntiyaripfanye yifuje ko turyamana ndanga.
Yagerageje inshuro nyinshi ndamuhakanira, anshyiriraho imitego myinshi agera naho ambwira ngo azandihirira kaminuza, n’amafaranga yarayampaye ndanga.
Nyuma yo kubona ko bidashoboka, uko abonye uko ambwira, aranshyurira cyane, ikibi gikozwe cyose muri urwo rugo ahita andeba nabi ngo ninjye nyirabayazana.
Mu by’ukuri mu minsi ishize nabwiye mukuru wanjye ko nifuza kureba ahandi njye kuba arambuza, ngo ntacyo nabuze muri urwo rugo, ngo ndashaka kujya kuba ikirara aho azaba atabasha kundeba.
Nagize ubwoba n’isoni zo kumubwira ikirimo kuntera gushaka kugenda, mungire inama, nkore iki?


text:
Mu rwego rwo guteza imbere umufundi, STECOMA yabonye ko hari benshi bakora imyuga harimo uw’ubwubatsi, ububaji ndetse n’ubukorikori ariko ugasanga nta kiranga ko bazi iyo myuga. Bityo ku bufatanye n’ikigo gishinzwe ubumenyi ngiro WDA babona ari ngombwa ko buri mufundi wese agira ikiranga imirimo azi gukora n’amaboko ye maze hashyirwaho gahunda yo kubaha impamyabushobozi nyuma yo kubasanga aho bakorera bakabakoresha ibizamini.
Ibi abafundi barabyishimira kuko bibaganisha ku iterambere aho ntawakwima akazi avuga ko nta byangombwa ufite biranga ibyo uzi, ikindi ngo ni uko iyi mpamyabushobozi itarimo umwuga umwe bityo n’uwakwiyungura ubundi bumenyi ashobora guhita yongererwaho kubyo yari asanzwe azi bikamuha gukomeza kugira amahirwe yo kubona imirimo itandukanye.


text:
Amanama, amahugurwa n’amahoteli bigiye kugabanywa mu Rwanda hongerwe kubakira abakene
Ngo mu mwaka w’ingengo y’imari utaha wa 2012-2013 uzatangira tariki ya mbere Nyakanga uyu mwaka wa 2012 hazagabanywa cyane amafaranga yatangwaga ku manama, amahugurwa, amafunguro n’amacumbi mu mahoteli ahubwo hongerwe amafaranga yakoreshwaga mu kubaka ibikorwaremezo n’amacumbi y’abatishoboye.
Ibi byatangajwe n’Umunyamabanga Nshingwabikorwa w’Intara y’Iburasirazuba, bwana Makombe Jean Marie Vianney mu nama abashinzwe imyubakire no guteza imbere imidugudu bagiranye mu mujyi wa Rwamagana tariki 6/6/2012.
Bwana Makombe yavuze ko kubera igihombo gikabije cyatewe n’ibiza binyuranye, cyane cyane imvura, imiyaga n’imyuzure, muri uyu mwaka ngo byatumye leta y’u Rwanda ibuza abayobozi mu nzego zose kongera gukoresha amafaranga menshi mu bikorwa nk’amanama, amahugurwa n’ingendo ahubwo amafaranga yabigendagaho akazakoreshwa mu kubaka no kwimura ibikorwaremezo n’amacumbi y’abatishoboye byasenywe n’ibiza by’uyu mwaka.
Umunyamabanga Nshingwabikorwa w’Intara y’Iburasirazuba yatangaje ko ubu Intara y’Iburasirazuba ibarurirwamo ibikorwa bikeneye gusanwa bifite agaciro ka miliyoni zisaga 397 byose byatewe n’ibiza byo mu mezi make ashize.
Ibi bikorwa byanasenyutse mu gihugu cyose muri rusange ngo biri mu byatumye leta yemeza ko mu mwaka w’ingengo y’imari utaha hazakorshwa amafaranga make rwose mu bikorwa bitari iby’amajyambere aziguye.
Minisiteri ishinzwe gukumira Ibiza no gucyura impunzi mu Rwanda ivuga ko mu mezi atanu ashize mu Rwanda habaye Ibiza bikomotse ku mvura n’imiyaga byahitanye abantu 32, bisenya amazu 1434 arimo amashuri 20, insengero na kiliziya 5 n’inyubako y’Intara y’Iburasirazuba ndetse byangiza hegitari 2227 zari zihinzemo umuceri, ibishyimbo, ibigori n’ibitoki mu masambu y’abaturage.


text:
ABANA BO MU KIGO “LA MISERCORDE”
bafite ubumuga ariko bugiye buri ku rugero rutandukanye. (Niyo mpamvu ku mafoto mushobora kwibwira ko bamwe ari bazima nta kibazo ariko siko biri). Umuyobozi wa kiriya kigo yashimiye Itorero cyane avuga ko mu byukuri abona Abangilikani ari Itorero risobanutse, ashimira Nyakubahwa Umwepiskopi
Abayobozi ba Mothers Union bashyikirije abo bana inkunga y’imyenda bari bagiye babashyiriye; bakaba bashishikariza n’abandi bantu bose babishobora gukora uko bashoboye bariya bana bakabona ibya ngombwa bakenera mu buzima bwa buri munsi kuko bigaragara ko ubuyobozi bw’ikigo“La Misercorde” butashobora kubarera bwonyine.


text:
Nubwo badahakana uku gucumbagira mu gutanga imisoro, abubatsi bavuga ko bahura n’imbogamizi nyinshi zituma batubahiriza inshingano zabo zirimo n’ibihano bihanitse bahabwa na RRA ndetse bagasaba ko bishobotse byakoroshywa.
Mu nama yahuje abubatsi na RRA kuri uyu wa 1 Nzeli 2016, hagaragajwe bimwe mu bibazo biri muri uru rwego bituma rudatanga imisoro neza harimo gucura inyemezabwishyu, ubukererwe ndetse no kunyereza umusoro ku nyungu.
Umuyobozi w’Ihuriro ry’abubatsi mu Rwanda, Alexis Nsengumuremyi, yavuze ko ikibazo cyo gucurisha inyemezabwishyu gihari kandi na bo kibababaza ariko ahanini gituruka ku misoro iremereye baba bagomba gutanga ugasanga igihe cyo gusora kigeze amafaranga ataraboneka.
Ati” Akenshi bituruka ku kuba umuntu aba arwana n’ibihano, umusoro si wo umuremerera cyane. Ikiremera cyane muri ibyo ngi byo ni ibihano byateganyijwe mu mategeko bitangira gushyirwa mu bikorwa igihe itariki ntarengwa yageze, noneho agashaka kugira ngo agabanye imisoro ari butange akoresheje izo nyemezabwishyu.”
Yakomeje avuga ko akazi bakora badahita bishyurwa nyamara ugasanga barasabwa kugaragaza TVA mu minsi itarenze 30, warenza iminsi 15 utarayitanga ugacibwa amande ya 60% na yo agenda yiyongera.
Abubatsi bari bitabiriye iyi nama basabye ko byibura uwagaragaje TVA agomba gutanga yajya adohorerwa ntahite atangira kubarirwa amande ahubwo agahabwa igihe cyo kuba yamaze kwishyura.
Banagarutse kandi ku kibazo cy’amafaranga 15% baba bagomba gufatira igihe baguze ibikoresho n’abantu badatanga umusoro ku nyungu, bagaragaza ko bakwiye kudohorerwa ku birarane babariwe mbere ya 2014 ubwo RRA yatangiraga gushyira abacukura umucanga mu bakwiye gusora.
Paul Mubiligi ukora muri MP Ltd yavuze ko amafaranga batabashije gufatira ari bo baba bagomba kuyishyura, bikaba bikomeje gushyira bamwe mu kaga karimo no gufunga bakareka gukora.
Komiseri ushinzwe imisoro y’imbere mu gihugu, Kayigi Aimable yavuze ko 90% by’abacura inyemezabuguzi ari abubatsi ndetse iyi akaba ari imwe mu mpamvu yatumye bagirana iki kiganiro.
Ati” Umwe mu myanzuro twagezeho ni uko twavuze tuti ’reka mu bufatanye hagati ya RRA na bo dusuzume ibyo bihano, turebe niba koko byaba bihana umuntu ariko biboneye bibafasha na bo gukomeza gukora.’”
Yanagarutse ku kijyanye n’amafaranga baba bagomba gufatira igihe baguze serivisi cyangwa ibikoresho n’abantu batanditswe ku musoro avuga ko bikorwa kubera ko buri wese afite inshingano yo gusora.
Yagiriye abubatsi inama yo kwandikira RRA cyangwa Minisiteri y’imari n’igenamigambi bagaragaza ko bifuza kudohorerwa ku mafaranga bishyuzwa bagakwiye kuba barafatiriye mbere ya 2014.
Ubushakashatsi bwakozwe na RRA bwagaragaje ko muri sosiyete z’ubwubatsi 3915, 109 zitatanze imisoro neza kandi zihariye 63% by’imisoro yatanzwe n’uru rwego mu 2015.
Ni mu gihe abubatsi bakora ku giti cyabo 40 muri 668 na bo batatanze imisoro neza kandi bihariye 62% by’imisoro yakusanyijwe n’uru rwego mu 2015.
Ibi bigaragaza ko aba bafite ibibazo byo gusora neza ari bo bafite uruhare mu misoro y’uru rwego ku buryo baramutse bakosoye amakosa arimo rwarushaho gutanga umusanzu ushimishije.


text:
Mukarwego ufite PHD mu burezi, ni umwarimu muri Kaminuza y’u Rwanda, Ishami ry’Uburezi, akazi amazemo imyaka isaga icyenda.
IGIHE yegereye Dr Mukarwego nk’umuntu wageze ku rwego ruhambaye mu mashuri, akaba anigisha, agaragaza ko n’abafite ubumuga bwo kutabona bashoboye.
Afite amateka maremare arimo no kuvukira mu buhunzi; yaboneye izuba i Burundi ku babyeyi bari barahungiyeyo, abagiraneza b’abamisiyoneri babonye ahumye akiri muto bajya kumushakira ishuri rifasha abana bafite ubumuga bwo kutabona muri Kenya, ahiga amashuri abanza n’ayisumbuye.
Yagize ati “Rwari urugendo rutoroshye kuko ndangije amashuri abanza nakomereje mu kigo gisanzwe, nta bundi buryo bwari buhari bufasha abatabona kwiga neza ariko baransomeraga, ngashyiraho umwete nanjye ngatsinda.”
Mu 2008, Dr Mukarwego yagarutse mu Rwanda, asaba Minisiteri y’Uburezi kumuha akazi.
Ati “Baranyemereye, nsubira muri Kenya gusezera [aho yakoraga] maze mu 2009 ntangira kwigisha muri Kaminuza y’u Rwanda, Koleji y’Uburezi.”
Uburyo yigisha kaminuza atabona
Ati “Njyewe amasomo yanjye mba nayateguye mu nyandiko y’abatabona ‘Braille’ ariko mfite umuntu ubishyira mu nyandiko zisanzwe nkakoresha projecteur. Haba hari umunyeshuri akajya ava kuri slide imwe nkamubwira akajya ku yindi, njyewe ngasobanura nkoresheje inyandiko zanjye.”
Avuga ko agitangira abanyeshuri bavaga no mu yandi mashuri babarizwamo bakaza kureba ukuntu umuntu utabona yigisha muri kaminuza ariko bagiye babimenyera.
Ati “Barabimbwiraga ko baza gukurikirana amasomo yanjye, najya kumva nkumva ishuri riruzuye ariko hari n’ababaga baje kureba batabyiyumvisha, gusa bagendaga babyishimira.”
Uko yageze ku rwego rwa PHD
Nubwo yigishaga muri kaminuza, Dr Mukarwego yakuranye inyota yo kwiga, maze mu 2011 atangira gushaka buruse nubwo yakomeje gucibwa intege ko ntayo azabona.
Yagize ati “N’Umuyobozi wanjye wa kaminuza yarambwiraga ngo mu Rwanda ntibagitanga buruse, narahagurutse njya kureba Minisitiri w’Uburezi icyo gihe yari Dr Vincent Biruta, namubwiye ikibazo mfite arambwira ati dosiye zawe uzinsigire. Undi munsi nicaye barambwira ngo buruse nayibonye, nahise nsubira muri Kenya niho numvaga ko nzabona abazajya bansomera mu bushakashatsi umuntu aba akora kuko inyandiko nyinshi zitarajya mu nyandiko zikoreshwa n’abatabona.”
Akomeza agira ati “Mu 2015 nibwo nabonye PHD, nishimira ko ari njyewe mudamu wa mbere ufite PHD mu bagore batabona mu Rwanda. Narishimye cyane ubwo bavugaga ko PHD mu bafite ubumuga bwo kutabona bayihaye umuntu uturutse mu Rwanda.”
Ibimushimisha mu buzima
Ati “Ndishimye cyane kuko nkorera igihugu cyacu, nigisha abana bazaba abayobozi b’ejo hazaza h’igihugu cyacu, hari nabo duhura bakansuhuza, bati ndakwibuka waranyigishije muri KIE, numva binshimishije cyane.”
Kuba ari Umuyobozi w’Abagore mu Ihuriro ry’Ubumwe Nyarwanda bw’Abafite ubumuga bwo kutabona, bituma ajya mu nama, agatanga ibiganiro n’ibitekerezo, kikaba nacyo mu bimushimisha.
Dr Mukarwego avuga ko Leta ntacyo idakora mu guteza imbere ubuzima bw’umugore bityo ikwiye no kongera ibikoresho byunganira abatabona mu mashuri yose kugira ngo n’umwana uhageze atabona yisange mu burezi budaheza abashe kugira iterambere rizatuma agera ku rwego nk’urw’abandi.
Ati "Impamvu ndi Dogiteri ni uko nabonye iby’ibanze byose n’abandi nabo babibonye no mu mashuri y’imyuga hakagezwayo ibikoresho bibunganira batera imbere, umugore utabona ntabe ari ku ruhande ahubwo akajyana n’abandi mu iterambere."
Impanuro ku bakobwa
Uretse n’abafite ubumuga bwo kutabona, Dr Mukarwego agira inama abakobwa guhora bumva ko bashoboye.
Ati “Kenshi abakobwa muri kaminuza mbabwira ko gukora aribyo bigira umuntu uwo ariwe, nta kintu kibaho gikomeye kuko naho umuntu yahura n’imbogamizi zitandukanye nyuma aratsinda."
Dr Mukarwego, umubyeyi nk’abandi
Dr Mukarwego ahamya ko nubwo afite ubumuga bwo kutabona, ni umubyeyi nk’abandi.
Yagize ati “Nkanjye ndi umubyeyi, umwana naramubyaye ndamurera, nkamwuhagira kandi ngakora inshingano zose z’umugore, umwana abona urukundo…abatabona ni abagore nk’abandi ntawe ukwiye kubaca intege.”
Uretse Dr Mukarwego, Umuyobozi w’Ihuriro Nyarwanda ry’Ubumwe bw’abatabona wahumye afite imyaka itanu witwa Kanimba Donatilla we arangije kwiga mu Cyiciro cya Gatatu cya Kaminuza (Masters).


text:
Gregoire Kayibanda ni we wari uyoboye Ishyaka riharanira Amajyambere y Abahutu.
Hari umuntu wavuze ngo nta gishya munsi y’izuba(Nihil Novo sub Sole). Ngo ibyo tubona byabayeho na mbere. Abandi kandi bemeza ko amateka ari umwarimu w’ibihe( Historia Magistra Vitae est). Iyo ufashe akanya ugasoma inyandiko aba Leaders b’Abahutu bandikiye Umwami mbere gato ya revolisiyo ya 1959 ikaza kwitwa manifeste des Bahutu, usanga n’ubu hakenewe indi manifeste yakwita ku bibazo by’ihezwa bikomeza gukorerwa Abahutu no kubagira abagererwa mu gihugu bafiteho uburenganzira.
Ikindi kigaragara muri iyo manifeste ni ukwamagana imvugo yavugaga ngo bose ni Abanyarwanda, ngo ni imbaga y’inyabutatu ijya mbere kandi ari amayeri yo kubeshya ko nta vangura ryariho. Iyi tactic yakoreshejwe na FPR mu gihe cy’imyaka 20 kugeza ejobundi aho isanze amazi atakiri ya yandi itangira noneho kwemera ko Abahutu n’Abatutsi bari ho. Cyakora Abatwa bo ntibarakomorerwa barakitwa abasigajwe inyuma n’amateka.
Nawe isomere iyo manifeste umbwire niba hadakwiye indi isa nayo iviguruye.
Kanda hano ibaruwa bashyikirije Umwami Ndahindurwa ubwe ,kuwa 07 Kanama 1959,
Chaste Gahunde


text:
Igisubizo:Bibiliya itwereka ku buryo bugaragara inzira igana ku bugingo bw'iteka. Icya mbere, tugomba kwemera ko twacumuye ku Mana: "Kuko bose bagomye bakivutsa ikuzo ry'Imana" (Abanyaroma 3:23). Twese uko tungana twakoze ibitanogeye Imana, kubera ibyo ntakindi dukwiye uretse igihano, kuko ibicumuro byacu ntahandi biganisha uretse kugomera Uwiteka Imana, nta kindi rero kidukwiye uretse igihano gihoraho iteka. "Nuko rero ingaruka y'icyaha ni urupfu,naho ingabire y'Imana ni ubugingo bw'iteka muri Kristo Yesu Umwami wacu" (Abanyaroma 6:23).
Nyamara, Yesu Kristo,utarangwaho icyaha(1 Petero 2:22), umwana w'Imana iteka ryose yigize umuntu (Yohani 1:1,14) yemera kudupfira ngo aturihire icyiru cy'ibyaha. "Imana rero yerekanye urukundo idufitiye kuko Kristo yadupfiriye kandi twari abanyabyaha" (Abanyaroma 5:8). Yesu Kristo yapfiriye ku musaraba (Yohani 19:31- 42), yemera guhannwa mu kigwi cyacu (2Abanyakorinti 5:21). Ku munsi wa gatatu azuka mu bapfuye (1 Abanyakorinti 15:1-4) ahamya atyo ko atsinze icyaha n'urupfu. "Nihasingizwe Imana, se w'Umwami wacu Yesu Kristo, kuko yagiriye impuhwe zayo z'igisagirane maze ikaduha ubugingo bushya, kugira ngo tugire amizero ahamye dukesha izuka rya Yesu Kristo mu bapfuye" (1 Petero 1:3).
Twifashishije ukwemera, tugomba guhindura imitekerereze yacu yerekeranye na Yesu Kristo-uwo ari We, ibyo Yakoze,n'impamvu yabikoze-kugirango dukizwe (Ibyakozwe n'Intumwa 3:19). Niba dushyize ukwemera kwacu muri We, tukagira icyizere mu rupfu rwe yadupfiriye ku musaraba adutangira icyiru cy'ibyaha byacu,tuzagirirwa imbabazi kandi tuzahabwa isezerano ry'ubugingo bw'iteka mu ijuru." Koko Imana yakunze isi cyane, bigeza aho itanga umwana wayo w'ikinege,igira ngo umwemera wese atazacibwa, ahubwo agire ubugingo bw'iteka" (Yohani 3:16). "Kuko niba wamamarisha umunwa wawe ko Kristo ari Nyagasani kandi ukemera mu mutima wawe ko Imana yamuzuye mu bapfuye, uzarokorwa" (Abanyaroma 10:9). Ukwemera konyine tugirira igikorwa gihebuje Yesu yakoze ku musaraba niyo nzira y'ukuri ituganisha ku bugingo bw'iteka!" Koko mwakijijwe ku buntu, mubikesha ukwemera;nta bwo ari ku bwanyu rero, ahubwo ni ku bw'ingabire y' Imana" (Abanyefezi 2:8-9).
Niba wifuza kwemera Yesu Kristo nk'Umucunguzi wawe, dore isengesho ryakubera urugero. Uramenye neza ko kuvuga iri sengesho cyangwa se irindi ryose atari byo bizakurokora. Icyizere cyonyine ugirira muri Kristo nicyo gishobora kugukiza icyaha. Iri sengesho ritubere gusa inzira yo kugaragariza Imana ukwemera tuyifitiye no kuyishimira agakiza yaduhaye. "Mana,nzi neza ko nagucumuye ho ko nkwiriye guhannwa. Ariko Yesu Kristo yambereye igitambo ahannwa mu kigwi cyanjye none mbinyujije mu kwemera mufitiye ngirira ikigongwe. Icyzere cyanjye nkigiriye Wowe kugira ngo umpe agakiza. Shimirwa Mana kubera ingabire zawe uduha zitagira uko zisa n'impuhwe zawe-n'ubugingo bw'iteka watugabiye! Amen!"
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Ikibazo: Nahawe Ubugingo bw'Iteka?
Igisubizo:Bibiliya itwereka ku buryo bugaragara inzira igana ku bugingo bw'iteka. Icya mbere, tugomba kwemera ko twacumuye ku Mana: "Kuko bose bagomye bakivutsa ikuzo ry'Imana" (Abanyaroma 3:23). Twese uko tungana twakoze ibitanogeye Imana, kubera ibyo ntakindi dukwiye uretse igihano, kuko ibicumuro byacu ntahandi biganisha uretse kugomera Uwiteka Imana, nta kindi rero kidukwiye uretse igihano gihoraho iteka. "Nuko rero ingaruka y'icyaha ni urupfu,naho ingabire y'Imana ni ubugingo bw'iteka muri Kristo Yesu Umwami wacu" (Abanyaroma 6:23).


text:
Iki giterane 'Foursquare Youth Annual Convention 2018' kizatangira 14 Werurwe 2018 gisozwe tariki 18 Werurwe 2018. Ni igiterane cyatumiwemo amatsinda anyuranye arimo: Gisubizo Ministries, Alarm Ministries, True Promises, Healing Worship Team n’abandi baririmbyi bo muri Foursquare Gospel church ndetse n'abandi bazaturuka hanze y'u Rwanda.
Apostle Onasaka Damba Constant wo muri Repubulika Iharanira Demokarasi ya Congo azaba ari muri iki giterane aho nawe azatanga impuguro ku rubyiruko zijyanye n'uko urubyiruko rwakwiteza imbere. Usibye Apostle Onasaka Damba Constant hazaba hari n'abandi bakozi b'Imana batandukanye ndetse n'inzobere zigisha muri Kaminuza kimwe n'abagenzuzi mu mishinga itandukanye.
Bishop Dr Masengo Fidele hamwe n'umufasha we
Bishop Dr. Fidèle Masengo umushumba mukuru wa Foursquare Gospel church mu Rwanda, yavuze ko bashaka ko urubyiruko rwabo ndetse n'abandi bo hanze bazitabira iki giterane, buri wese azamenya ko igihe cyose umuntu akiri mu mubiri ko byanze bikunze hari ibyo akenera kandi agomba kubikorera. Yakomeje avuga ko akenshi amadini ategura abantu mu buryo bw'umwuka akibagirwa kubategura mu buryo bw'umubiri. Aragira ati:"Twasanze ko akenshi mu madini atandukanye dutegura abantu mu buryo bw’umwuka tukibagirwa ku bategura mu mubiri no kubabwira ku byo umubiri ukeneye ndetse n’uburyo bigerwaho.”
Healing worship team ni bamwe mu baririmbyi batumiwe muri iki giterane
Nk'uko abateguye iki giterane babitangarije itangazamakuru, umwihariko muri iki giterane ni uko abazaba bakurikiranye inyigisho za mu gitondo z’ibijyanye no kwiteza imbere basabwa kwiyandikisha mbere aho uru rusengero rukorera Kimironko bakavuga n’iminsi bazabonekaho kugira ngo itorero rizamenye abo rigenera amafunguro igihe bazaba bifuza no kuza kwitabira amateraniro ya nimugoroba. Biteganyijwe ko muri iki giterane hazabaho umwanya wo kumenyana ndetse hagatangwa n’ubuhamya bw’urubyiruko rwiteje imbere bugaragaza ko ibyo kwiteza imbere bishoboka.
Alarm Ministries bazaba bari muri iki giterane
True Promises Ministries bazaba bari muri iki giterane
Gisubizo Ministries batumiwe muri iki gieterane
Ni igiterane cy'urubyiruko giteguwe ku nshuro ya kane


text:
World Social Forum
World Social Forum ni Forumu itegamiye kuri Leta ihuza za NGOs ikaba iharanira ubwisanzure bw abaturage n amahuriro yabo ashyiraho umurongo wa politiki ubabereye kandi ugamije iterambere rirambye kandi ryuzuzanya. Muri rusange iyi forum irwanya Ikomatanyabukungu , ubusumbane bukabije mu by ubukungu n izindi ngeso za mpatsibihugu, igashyira imbere uburenganzira bwa muntu no kurengera ibidukikije. Irwanya kwegurira ibikorwa abikorera ku giti cyabo, ubwisanzure mu bucuruzi n amategeko arengera umutungo, ivuga ko ubutegetsi bwava ku rwego rw isi bukajya ku rwego rw igihugu.


text:
KUGERAKURE SIKOGUPFA
.
EPISODE
12
Duheruka: ageze kuri peter aramuhobera ararira ati warakoze muvandi undi ati bro ndishimye ubwo yageze kuri Teta aramuhobera teta ahita arira na poul ararira abaraho bose ati ababana barakundana
poul munarira mensi abwira teta ati…….
.
.
ati teta ndagushimira kubandiho ubungubu nukubera wowembicyesha ubungubumba narapfuye ahanjye ntago haba hacyibukwa teta aramusubiza ati ntago arinjye ubicyesha undi ati hoya niwowembicyesha kuko iyutazakungoboka kumunota wanyuma ahanjyehaba haribagiranye teta aramusubiza ati cher erega kuguha amaraso buriya narikoreraga kuko nubuzima bwanjye narindimo gucyiza ubwo poul ahita amusubiza ati muvandi aho mama atambereye muriyimyaka itambutse ugiyekuhambera aho papa atambereye wowe ugiye kuhambera poul arakomeza ati ubu wowe mutesi ndetse na peter murumuna wanjye nimwe mama nimwe papa nimwebwe buzima bwanjye ubwo poul yatecyereje ukuntu yendaga gupfa arongera arabikurura neza ahita yongera kurira ubwo teta nawe agahinda karamwica cyane abwira
poul ati cher ndeba mumaso poul amureba mumaso teta aramubwira ati cher umbabarire ntiwongere kurira poul aramusubiza ati cher nibyobituma nduhuka nubwo ndumuntu wumugabo harigihe kwihangana byanga ugashiduka warize ubwo Teta yahise abaza poul ati nonese cher kugirango ubekuriya amaraso agukamemo bene kariya kageni byaribyagenzegute poul na peter bibutse ibyababayeho akokanya barongera bararira ariko mutesi na teta barabihanganisha barongera barabahanagura ubwo poul ahita ababwira ibyababayeho ukobyabagendecyeye mutesi na teta nabo batangira kubababa babwira peter na poul ati mwihangane ubwo peter yahise abwira mutesi ati icyambabaje sukubura ibyangombwa ahubwo niyamafaranga yawe nasanze nayo bayajyanye ahubwo ntumbaze umuntu wamenyeko dufite amafaranga mutesi ahita avugango……
ariko ataravuga poul amuca mwijambo ati tubabarire tugurishe intebe dushake utundituntu twongeraho ubundi tuzakwishyure amafaranga yawe yuzuye mutesi yumvishe iryojambo umubabaro uramwica ahita atangira kurira peter aramubwira ati mutesi mbabarira nanjye ntago arinjye wabyiteye nibyago nagize mutesi mugahinda kenshi ahita avugango peter undi ati karame nawe poul nawe ati ndakumva mutesi ahita ababwira ati urabwira amafaranga harayo nigezenkwaka..? ubuse amafaranga aruta ubuzimabwa poul undi ati ntago aburuta ariko…mugihe ataravuga mutesi ahita amubwira ati ahubwo acyira ayama $ ugende wishyure ibitaro mutesi avuze ukonguko poul na peter baririra icyarimwe ati hejuru yamafaranga yawe batwibye wongeyeho andi banga kuyafata ariko mutesi ahita yaka peter fagitire aragenda arayiyishyurira ubwo peter na poul bashimira cyane mutesi ahita akora mugashakoshi abaha andimafaranga ati mugende muhahe avuze ukonguko poul ahita yibuka karori ahita abaza peter ati karori yacyize…?
peter aramusubiza ati twasanze baramwohereje kubindi bitaro poul ati ubutuzongera tumubobe koko mutesi ati muzamubona ndabyizeye kdi nawe arimuzima
.
.
Tugaruke ahangaha murugo kwa poul
peter na poul baratashye bageze murugo basanga bimeze nkacyagihe basanze karori bamuhaye inzoga ubwo baribacyirikure poul ahita abwira peter ati muvandi numunezero gusa dore dusanze na karori yaracyize mbega byiza cyane peter nawe ati muvandi ntago bifite ukobisa uracyize kdi na karori aracyize ubwo barakomeje baraza peter ahita abaza poul ati muri ayamafaranga baduhaye turaguramo inyama poul ati umvugiye ibintu uzi ukuntu nzikumbuye peter ati turateka ni firiti undi ati nibyo ubwo bahise bicara mukajaride baraganira ariko batarinjira munzu peter abwira poul ati turateka namakaroni poul ati tugomba gukora umunsi mukuru wacu poul ahita abwira peter ati muvandi twaratomboye Imana
yaduhaye abana beza babakobwa dukundana peter aramusubiza ati bagiye batugirira umumaro muninicyane iyatababo ahari twarikuba twarapfuye poul nawe abwira peter ngo kuva yabaho nibwo yabona incutinyancuti undi ati mutesi wanjye arasobanutse afite urukundo asankabicye bavuze poul nawe ati naho teta wanjye nzamutetesha nzamukunda mukundwakaze shn buretse icyampa tukarangiza kwiga vubankahita nibanira nuwo umutima wanjye wakunze peter aramusubiza …… ihangane harabura igihe gitocyane kibarirwa mumezi ubwo poul yahise abwira peter ati dukomeze tugemunzu umuntu abe anaryamyeho aruhuke peter ati nibyo turanarushye arikose umuntu karori wirirwa arangaje inzu namadirishya utanasohoka bamwibye cyangwa akarwara mararia siwe waba ubyiteye ubwo barakomeje baragenda bageze kumuryango basanga inzu yose irera ntakintu nakimwe cyirimo ahubwo bayubatse neza mubyumba poul na peter baguye mukantu ubwoba burabica poul
abwira peter ati ahari ubanza twayobye undi aramusubiza ngo nahangaha poul: abwira peter ati muvandi noneho turabigenza gute ntamatora ntacyangombwa nakimwe ntasafuriya ubukoko tubayeho gute namakayi twigiramo bayatwaye agahinda karabishye poul na peter bashaka amarira ariko barayabura batangira kwibaza umuntu ubakoreye ubwobugome ariko baramuyoberwa batangira gucyeka ko ahari yaba arikarori wabikoze poul yabuze icyakora aburanicyareka peter ahita abwira poul ati uburero nugusezera ishuri tukajya mucyiyedi kuko ntakundi twabaho atari ubwoburyo dukoresheje poul yabwiye peter ati ndumva nanashonje ati gwino tujye muri restorent turye kuko ndumwa inzara inanyishe bahise bajyamuri restorent bacyigerayo Teta ahita ahamagara poul ati kumugoroba ndagushaka kdi uzane na peter nka saa 17hoo
poul aramusubiza ati ntacyibazo turaza
.
.
Turebe ahangaha ukobimeze
ubwo igitaramo cyumuryango cyarigiteranye barimo kuganira papa anitha abwira mama anitha ndetse nanyirakuru wa anitha nabarahongaho bose ababwirako abashimiye ubwo arangije kubashimira nyirakuru wa anitha yarahagurutse aravuga ati mama na papa anitha ntago bamubaniye abarahongabo bose bahita bajujura ati byagenze gute nyirakuru wa anitha arababwira ati nabasabye akuzukuruza ariko mwarakanyimye mucyecuru arakomeza ati ndabagaya kuba ntacyomwakoze kugirango anitha ashake umugabo ahita abaza mama anitha ati ese wowe
ntakuzukuru ushaka umucyecuru avuze ukonguko mama anitha ahita ahinducyira arebana na anitha ariko bahuje amaso asanga anitha arimo kurira ubwo mama anitha ahita abwira abarahongaho bose ati ntako ntagize anitha kuva cyera none kugera nubungubu byaranze yanze gushaka umugabo ubwo bahise baha ijambo anitha nawe mumarira menshi arababwira ati mumbabarire nanjye ntago aringe ahari ubanza barandoze avuze ukonguko abaraho bose bakubita agatwenge ariko anitha arihangana arakomeza aravuga ati nanze benshi nabenze benshi kuva cyera nibwirako ubwondumunyamashuri ntazabura umusore unkunda nibwiragako nzashaka umwana wumwami ministri umupirote cyangwa umuhungu wumu perezida ariko ubungubu nifuza numukozi womurugo naramubuze ubwo amarira yakomeje kubamenshi kuriwe umutwe uramurya ahita ahaguruka asiga abandi ajya kuryama amarira agahinda arikenshi kuriwe ubwo abandi bagumye mugitaramo cyumuryango papa anitha arongera afata ijambo abwira abarahongaho bose ati anitha agize imyaka 38 amajije kuzana iminkanyari mumaso namaboko yose yajeho imitsi amajije gukura cyane ariko asaba abarahongaho bose abagize
umuryango abasaba gusengera anitha
ubwo anitha aharyamye nawe amarira nimenshi arimo kurira yivugisha ati kucyikoko kucyi nabenze poul ubungubumba meze gutya ubu mutesi murumuna wanjye ndushya imyaka agiye kuntanga gushaka umugabo kucyi nabenze omari muzizako ari umucyene none ubu niwe gitifu wakarere amarira akomeze kwiyongera kuri anitha arangije asaba Imana ati yamuhaye wenda numukarani
anitha yibukaga abasore bose yabenze akarushaho kurira ahita ahamagara mutesi aramubwira ati mutesi undi ati ndakumva anitha aramubwira ati kuva ejo ntago nzasubira kwiga mutesi aramubaza ati kubericyi anitha arasubizango ati ndambiwe guhabwa akato mukigo mutesi ati imyaka wize yose uyipfushije ubusa warugiye kurangiza anitha ati ntacyo bimariye ubwo mama anitha yahise abahamagarango baza ababwire
.
.
Tugaruke ahangaha yamasaha yarageze
mutesi na teta bahita baza gutwara poul na peter baje kubakura murugo ariko bagezeyo baratungurwa ubwoba burabica bose barikanga bamerankaho babonecyewe mutesi ahita abaza peter ati ibinibicyimbona peter aramusubiza ati natwe nukunguku twabisanze teta namutesi bati noneho babibye poul ati namwe ijisho rirabaha murabyibonera gusa twayobewe umuntu wabikoze mutesi ati bitinde bitebuke azamenyekana teta ahita ababaza ati ubuntacyintu nakimwe musigaranye..
poul aramusubiza ati uko ubona inzu imeze ubunatwe niko twabisanze dusigaranye iyumyenda twambaye ubwo mutese yahise ababwira ati tugomba kugura ibindi bikoresho bundi bushya Teta ahita avuga ati haramafaranga papa yashyiriye kuri konti yanjye nzayazana ejo mfatikanye na mutesi tubafashe poul na Peter ubwo mutesi yahise ababwira ati tuve muribyongibyo ahubwo twigire kwitemberera turebe umujyi uko umeze poul ati mugiye kudutembereza se teta ati cyane rwose ubwo Teta na poul binjiye mumodoka yabo peter na mutesi nabo binjira mumodoka yabo bahise berecyeza ahantu hatandukanye ubwo mutesi na peter berecyeje kumazi naho poul na teta berecyeza mumujyi wicyindi gihugu poul nibwo bwambere yararenze umupaka poul yahise abwira teta ati ndagushimira ibyiza byose ukomeje kungezaho teta nawe aramusubiza ati cher ndagukunda cyane mbanumva ibyiza byose njye nawe byatugeraho
ubwo bagiye muri hotel baraganira bararya ntibibuka kureba kwisaha bashidutse bwije cyane kdi mugihugu barimo ntago byaribyoroshye gutaha nijoro ubwo byabayengombwako barara muri hotel poul yahise ahamagara peter peter amubwirako atarataha arara kunshutiye bita Clauch bigana poul aramusubiza ati ugiye kurarakwa jack undi ati yego gusa jack ngo ntago ahari yajyanye na Iranzi poul yumvise peter arimo kumubwira byinshi ahita amukupa aguma aganira na teta teta nawe
yariyabeshye iwabo ko arwaje incutiye bigana kugirango batazamutonganya
ubwo bahise bajya kuryama poul na teta barara muri chambre imwe bashiduka bakoze amahano cyangwa ibidakorwa ubwo poul abonye byabaye ntakundi yarikubigenza asaba imbabazi teta kuko yategetswe numubiri teta nawe amusaba imbabazi baranihana basaba Imana imbabazi ubwo bwaracyeye bagaruka mugihugu poul ahura na peter batashye poul na peter bageze kumuryango winzu yabo barikanga cyane basanga…………
.
.
TETA NA POUL BISAMYE BASANDAYE!!!!!
POUL NA PETER BABONYICYI….


text:
11/05/2018, Yanditswe na Bizabagora Patient
Igitabo cy’umunyamakuru Judi Rever cy’avugishije menshi benshi kandi na n’ubu kiracyayabavugisha. Bamwe mu bahoze ari abambari n’inkoramutima zikomeye za Paul Kagame na FPR-Inkotanyi cyabambitse ubusa. Uyu Judi Rever ni munyamakuru w’umunyakanada. Akora akazi ke k’ubunyamakuru nk’umuntu wigenga (journaliste freelance). Akorera ibitangazamakuru mpuzamahanga bitandukanye birimo Ibiro-ntaramakuru by’abafransa (AFP), Le Monde Diplomatique, Radio mpuzamahanga y’abafransa (RFI) n’ibindi…. Ni umwe mu banyamakuru bashishikajwe n’itangazamakuru ricukumbura (journalisme d’investigation). Mu gitabo cye amaze gusohora ku Rwanda yise « The Praise of the blood – The Crimes of the Rwanda Patriotic Front », ugenekereje mu kinyarwanda bishatse kuvuga ngo: ”Igisingizo cy’inkaba y’amaraso – Ubwicanyi ndengakamere bwa FPR” yashyize ku karubanda ibyahwihwiswaga na bamwe n’ibyari amabanga ku bwicanyi ndengakamere bwakozwe na FPR-Inkotanyi, ubu iri k’ubutegetsi mu Rwanda. Muri icyo gitabo agaragaza kandi uruhare rwa bamwe mubayobozi ba FPR muri ayo marorerwa ndengakamere yibasiye inyoko-Muntu. Bamwe muri abo bayobozi ba FPR-Inkotanyi bagiye berekana aho bahagaze ku nkuru zicukumbuye z’uyu munyamakuru abandi bakaba bakomeje kuruca bakarumira.
Dr. Théogène Rudasingwa wahoze ari umunyamambanga mukuru wa FPR-Inkotanyi ari muri abo bamwe bamaze kugaragaza aho bahagaze ku gitabo cy’uyu munyamakuru. Inyandiko ye ndende inenga bimwe mu bivugwa n’uyu munyamakuru yateye benshi kwibaza kuri Dr. Théogène Rudasingwa no gushyira utubazo n’utubazo ku byo we ubwe yagiye atangaza anasabira imbabazi mu izina rye. Umwe mu abakunzi b’ikinyamakuru ”UMUNYAMAKURU” uzi neza kandi wabaye muri FPR-Inkotanyi, amaze kumva ibyo Dr. Théogène Rudasingwa anenga uyu munyamakuru, yaratwandikiye adusaba kumusohoreza ubutumwa bwe kuri Dr. Théogène Rudasingwa.
Mu bibazo yibaza kandi amubaza harimo aho yerekana ko uyu Dr. Théogène Rudasingwa afatanye ikiganza mu kindi na FPR-Inkotanyi kandi ko imbabazi yagiye asaba yabikoze mu nyungu ze bwite za politiki, ko atari abikuye ku mutima kandi ko yirengagiza nkana ibyo abahoze ari abasirikare bakomeye ba APR bagiye batangaza, kugeza ubu atari yagatinyutse kuvuguruza; arerekana kandi ko kubera ko yatunzwe agatoki muri iki gitabo aribyo bishobora kuba bimuteye kwiyasira akarenga akarahira avuga ko uyu munyamakuru w’umucukumbuzi hari aho akabya cyangwa se ngo ubundi agahimba ibinyoma bitajyanye n’imiterere ya FPR-Inkotanyi yabereye umunyamabanga mukuru. Uyu musomyi n’umukunzi wacu, aragenda akagera kure akerekana ko Dr. Théogène Rudasingwa mu mbabazi yagiye asaba atari agambiriye kwimikaza imbere UKURI no gusiza ikibanza cy’inzira y’ubwiyunge nyakuri bw’abanyarwanda nk’uko abantu bari batangiye ku byibeshya ho. Dore aho ahera abyemeza:
Utubazo nabaza Dr. Théogène Rudasingwa ni utu: Kuki abantu nka ba Lizinde, Kanyarengwe bari abasirikare ariko badashobora kujya kuyobora imirwano nk’abandi? Ni uko bari abaswa cg bahishiriwe ibyakorwagwa? Ese kuki Capitaine Muvunanyambo tutamubona abahe? Yishwe ate? Ese Biseruka ari hehe? Uwitwa Sekamana Déo yaturutse i Burundi wari ingenieur we arai he? Waba wibagiwe cyangwa urirengagiza ko nawe yishwe ku maherere n’abo wowe ubwawe uzi? Ushatse kwirengagiza ko utazi icyo aba bose bazize cyangwa ko utazi uko bishwe? Théogene Rudasingwa nka Major uba iruhande rwa Kagame ntacyo rwose ubiziho? Ese abana bavuye mu Rwanda bakubitwaga amafuni kuri Training wavuga ko bidafitanye isano na gahunda yo gutegura kuzataha muyobora mwenyine? Haba aba batutsi cg abahutu? Ese wazatubwiye icyatumye bafungura gereza ya Ruhengeli? Ese watubwira impamvu umugore w’umututsikazi uzwi ku izina rya ”Mama Jeanne” ibye? Ko yageranye i Buganda n’abari bamaze gufunguwa kuki atigeze agaruka? Ese watubwira impamvu FPR yageze mu Ruhengeli ikabona abanyeshuli bahunga ntibakize ahubwo ikitwalira abanyapolitiki gusa? Nk’umuntu w’umuyoboke n’umuyobozi muri FPR (icyo gihe) waterura ukihandagaza ukavuga ko utari uzi neza ko abo banyapolitiki FPR yari abakeneye ho kubagira agakingilizo?
Akandi kabazo kanjye: Ese kuba Dogiteri muri FPR bivuga kudatwara imbunda n’ibigendana nayo nko kwikiza urasa uwo bakubwiye cyangwa wowe mu mutima nama n’ubwenge byawe ubona ko ari ”haduye”, umwanzi ? Dr. wo muri FPR ntiyemerewe kurasa? We se ntaba ari ku ntambara nk’abandi? Ese aho bavuriraga haduye ariwe les FAR (Forces armées rwandaises) ntiyashoboraga kuhagera? None se ko yagiye ahagarira mu mishyikirano henshi kandi akaba azi neza ko abana b’abatutsi bicwaga basanze FPR, icyo kuli we Umututsi wari mu Rwanda hali icyo yali amubwiye? Ese ko uvuga ngo wari muri political ya FPR, wavuga ko abakada batari bafite imbunda?
Ese abakada sibo bigishaga abaturage amahame ya FPR? Ese iyo babonaga mu baturage kutabumva hakorwaga iki? Kubatsemba ntibyabaga ho rimwe narimwe? Ese DMI yajyaga kwica abantu gutyo nta makuru ifite? Ikindi ni kibazo gishamikiye ho nifuza kukubazo ni ibyerekeranye n’imitungo ya FPR: ese watubwira utarimanganya cyangwa ngo unyure ku ruhande muri dipolomasi zawe aho imitungo FPR yari ifite yavuye? Ese yavuye Uganda? Uretse imisanzu n’inkunga z’abaherwe nka ba Ayabatwa Rujugiro, Assinapol Rwigara n’abandi, wakwihandagaza ukavuga ko gusahura ahabaga hafashwe bitari biri mu migambi ya FPR? Inyigisho nk’izo ntago zatangwaga muri Trainning z’abakada wari ukuriye?
Ese nka Dr. wize, asanga abahutu barahungaga kubera ubwokobwabo cyangwa kubera imirwano? Watubwira ko iyicwa ryabakorerwaga utarizi? Urareba agasanga abantu bahunze bakagera Congo barahunze amahoro cyangwa arakeka ko bari impumyi? Iyo FPR iba ari nziza nk’uko ugerageza kubiririmba kandi witwa ko ubu uyirwanya, uratekereza koko ko bari kuyihunga? Reka kwigiza nkana utobore wemere ko wabaye umugaragu w’ikinyoma cya FPR kandi ko n’ubu ukiyumva muri FPR.
Ese Kagame ashobora guhitamo umuntu w’mututsi bararana mu byumba no mu ma hotel akaba adashobora kumubwira ibiri ku rugamba uko bimeze ? Ko wagendanye ugasangira na Kagame mu mahotel atabarika, ubwo wakwihandagaza ukavuga ko ubugome n’imipangu mibisha bya FPR utabigezwaga ho? None se ubona koko aho wabaye hose nta DMI yabaga ihali cyangwa uri kumwe nayo? Ujye ubeshya ikindi icyo kiranyagisha! Ubu se utangiye kwiyibagiza kobakada bari muri G5 ( les Cada font partie du G5) ishinzwe policy ya FPR? Ahantu hose abaturage bageze no mu buhamya bwose uzabona uzasanga DMI cyangwa abakada aribo basigaranye n’abaturage. Ibyo byose wavuga ko ntacyo ubiziho koko? Ikindi ni uko noneho n’intambara irangiye kwigabiza ibyo abaturage byabereye buri munyarwanda ikintu kigaragara kandi bakicwa harimo n’abacikacumu b’abatutsi barokotse. Ibyo se nabyo wari impumyi ntiwabibonye? Abakada wari uyoboye se nta ruhare babigizemo?
Ese imvugo y’uko utarya umuleti utamennye amagi ntayo uzi muri FPR? Ese ko shobuja Kgame yavuze ati: «ibyo mukora byose [NDRL: nk’abakada n’abasirikare ba FPR] sentiments (amarangamutima) muzisubize mu kabati» ntabwo abizi? Ibyo byose wavuga ko utabizi? Dr. Cab muli presidence de la repubique? None se yagemuraga amata? Ese ibyabaye kuli Lizinde, Sendashonga, Bihozagara, Inyumba, Kanyarengwe, Karegeya n’abandi benshi si ibikwereka ko wari akwiye kuzibikira burundu FPR ukomeje kubera umugaragu mu kinyoma cyayo maze ukagaragaza ibitavugwa, wowe ubwa we uzi? Ese Dusaidi cyangwa mukuru wawe Gahima nawe ubwawe Théogène, ibyo mwavugaga mu mishyikirano ubu murabyemera? Ba umugabo uvugishe ukuri niba koko wimirije imbere UKURI n’ubwiyunge bw’abanyarwanda.
Ibyo watangaje kuri kiriya gitabo cy’umunyamakuru Judi Rever birerekana ko ibinyoma mwabayemo igihe kinini utarabyiyambura byose? Sinagucira urubanza ngo warishe ariko nkurikije umwanya wari ufite muri FPR na politiki yayo y’ibinyoma wakwirakwije igihe kinini, wari ukwiye kwatura ubu akavuga ibyo uzi byose ukareka kwigira nyoni nyinshi. Nongere nemeze ko mugucengeza mu bantu no mu banyamahanga ibinyoma bya FPR wabaye intyoza, bivuze rero ko utari ukwiye ubu kuvuga ngo hari byinshi utari uzi.
Uvuga ko yitandukanyije na FPR ariko namara uracyayirimo
Ese koko witandukanije na FPR wabereye umunyamabanga cyangwa uracyariyumva mo? Wagiye ugaragara hirya no hino usaba imbabazi abanyarwanda ndetse n’abantu ku giti cyabo. Ese izo mbabazi wasabye ni iibyakuvuye ku mutima cyangwa ni izanyirarureshwa?
Kubyerekeranye n’imbabazi wasabye twumvaga ko uri munzira nziza none ubu biragaragara ko wabikoze ari amayeri yo kwivana mu isoni no gucururutsa umutimanama wawe (conscience) wari bakuraje kunkeke y’uruhare rwawe ku byabaye ku banyarwanda. Urongeye wiyerekanye uko uri: umukozi wa FPR kandi utagira amakemwa. Biteye agahinda! Aho kwiyerekana nk’umuntu wahindutse, uri mu nzira yo kwimikaza ukuri no gushakisha uko amahoro n’ubutabera byaza mu Rwanda, uriyerekana nk’ukomeye ku gihango wagiranye na FPR? Ni akumiro! Kuba uvuga ko witandukanije na FPR n’ibibi byayo, ariko none ukaba ugikomeza kuyibera umuzindaro mu binyoma byayo, ni ibyo kwibazwaho no ku kwibazaho!
Ku bwanjye nkeka ko icyatumye usaba imbabazi ari uko mu buremere bw’ibyo umutimanama wawe ugushinja (conscience) washatse kwivana mu isoni gusa ngo ujye ubona uko ugera mu abandi, wakirwe neza ntawe ugutunga agatoki. Ntabwo ari uko wahinduye by’ukuri imibonere n’imyemerere yawe ya FPR, ahubwo nk’umunyapolitiki ni uburyo bwo gushaka guhuma amaso rubanda no gushakisha abayoboke bakujya inyuma. Ibyo rero si uruhande rumwe gusa hari aho usanga bisa no mu ruhande rw’abahutu. Abasilikare benshi bafashwe abenshi ni abagiye mu baturage ariko uzarebe nka ba Kabiligi bararekuwe kuko ni abantu biberega ku rugamba ntaho bahuliyeho n’aba civil. Interahamwe nazo zari zifite imbunda kimwe n’abakada. Ibyo byose ntiwavuga ko nta cyemezo wafataga ngo kuko ari DMI gusa yari ibishinzwe. Nk’umuntu wonse ibere rya FPR ndumva ntacyo kwigisha cyangwa nkwibutsa mo gishya. Uzi neza ko FPR ifite urwego rwa politiki rufatirwamo ibyemezo bikomeye, kandi ukaba wari ururimo.
Wowe ubwawe Rudasingwa Théogene wahakana ko mu muryango iyo bigishaga amahame ya FPR ko bavugaga ko umututsi wo mu Rwanda atari uwo kwizera? Barabyeruraga. None se abo batutsi ntibabizi? Kuki bicwaga kuri Training? None se wavuga ko nta bacengeye mu nterahamwe bakazitiza umurindi mu kwica? Waherahe ubuhakana niba Micombero we abihamya? None se akazi bakoze umuntu nka Major w’umututsi wabaga muli High comand wavuga ko nta akanunu kabyo wigeze wumva? Akabazo k’amatsiko: Ese waba warabaye mu gisirikare nka Major nta cyombo ugira abayobozi bakuru bakoreshaga bahanahana amakuru n’amabwiriza, harimo n’ayo gukubura aha n’aha humvikannywe ho? Niba FPR yica Rwigara na Rwabukamba n’abandi tutarondoye mu batutsi none se byo urabihakana? Ni gute wahakana abacengezi FPR yohereje muli CND? Ese ubutumwa bwa Nyungura Corneille (umuririmbyi) ntacyo bukubwira?
Ese imishyikirano yoherezwagwamo Shamukiga na Gatabarwa rwihishwa urayizi? Birumvikana ko n’ibi ubigarama. FPR yarabasuzuguye kuko yari izi ko ishaka ubutegetsi mu nzira zose zishoboka. Kandi bo bari baragiye muri iyo mishyikirano ngo babumvishe ko intambara izicisha abantu benshi harimo n’abatutsi. FPR mu mugambi wayo yo guharanira gufata ubutegetsi, yaravuze iti: ”tumaze gufata igice kinini imishyikirano ntacyo ikivuze”. Nabyo se wavuga ko utabizi? Kubyerekeye kuvuga ngo abagushinja bari Anonymous kubyo Judi River avuga ni ngombwa kuko abatanga buhamya i Arusha no muli za Gacaca bahuye n’ibibazo by’ingorabahizi bynshi.
Ese wambwira icyatumye Col. Ruhashya Epimaque ahunga akarinda agwa mu bubiligi. Ese ubona yari yanze kubana n’abandi batutsi? Ese kumwohereza gukora mu biro bya Minisitiri w’intebe (primature), gukorayo nyuma y’intambara nta kandi kazi yashoboraga gukora?
Ibyo byose Theogene Rudasingwa uti ntabyo nzi. None se kuva wajya muri FPR byose byari byiza. Ubibonye ubu ari uko utandukanye na Kagame? Hari umudepite w’umucikacumu witwa Rugema Donatien ibyo byose yarabibabwiye bategura kumwica arabimenya arahunga yaje no kwitaba Imana mu buhungiro. Kabera Assiel nawe yabuze muri ubwo buryo. Mucyo we ubu arihe? Umucuruzi Victor n’umugore we Kagaju? Uko bishwe ntacyo abiziho? Yewe Theogène Rudasingwa, reka kwihisha inyuma ya politiki ishaje ujye ku karubanda uvuge ukuri kose uzi kandi bizaguhesha ishema. Ubwo igihe utarabohoka ngo wiyegurire nyabyo UKURI n’ubwiyunge, reka nkwisabire ikintu kimwe: Ese byashoboka ko kwemera ko abanyamakuru bigenga uretse abo kuri Radio yanyu bagukingira ikibaba baguhuza nabifuza ku kubaza k’uruhare rwawe mu marorerwa FPR-Inkotanyi yakoreye abanyarwanda? Reka nsabe ubuyobozi bw’iki kinyamakuru nyujijemo ibyo nkunengaho kutzangezaho igisubizo cyawe.


text:
Bashyitsi bahire ku rubuga rwacu,
Tunejejwe cyane no kubaha ikaze kurubuga nkoranya mbaga rwa RWAMREC (Rwanda Men’s Resource Center). RWAMREC ni ikigo cyita kandi kigateza imbere ihame ry’uburinganire n’ubwuzuzanye nk’ishingiro ry’uburenganzira bwa muntu, bukaba kandi isoko isesuye y’iterambere rirambye.
Muri iki gihe, isi irihuta cyane iganisha mu byerekezo byinshi binyuranye mw’iterambere. Kurwanya ihohotera rikorerwa abagore n’abana, no guhagarika ihohoterwa rishingiye kugitsina, no ku mibonano mpuzabitsina hagamijwe kugera ku buringanire nyabwo biracyari ikibazo. Ni muri urwo rwego Umuryango RWAMREC washinzwe kugirango utange umusanzu wawo mw’iterambere ry’igihugu cyacu, binyujijwe mu guha agaciro no guteza imbere uburinganire; hitawe kundangagaciro nyarwanda n’uruhare rw’abagabo mu bufatanye n’abagore mu rugamba rw’iterambere rirambye. Ntidushidikanya ko izi ntego zigezweho byatanga umusanzu munini mu guhindura no gufasha u Rwanda kugira abaturage beza; aho ubufatanye busesuye hagati y’abagabo n’abagore bwaba ipfundo rikomeye riganisha kw’iterambere rirambye bihereye mu miryago yabo.
Twifuza ko uru rubuga rwaba ihuriro ry’ubwisanzure mu gutanga ibitekerezo byanyu no gutanga umusanzu wo guteza imbere ihame ry’uburinganire n’ubwuzuzanye. Tukaba tubararikiye mwese kwisanga kuri uru rubuga no gutanga ibitekerezo byanyu byiza. Tukaba kandi twizerako ubu buryo bwo gutanga no kumenyekanisha amakuru ari igikoresho cyiza kizafasha abafatanyabikorwa n’Abandi Banyarwanda bose gukomeza kudufasha kugira uruhare mw’iterambere ry’umuryango Nyarwanda. Twongeye kubaha ikaze.
Fidele Rutayisire
RWAMREC Chairman


text:
Rwanda : Ba Gitifu b’Utugari benshi ntibasobanutse uretse mu Majyaruguru-Minisitiri Musoni
Ibibazo by’abaturage biracyari byinshi bidakemuka
Minisitiri Musoni James ushinzwe ubutegetsi bw’igihugu mu Rwanda yanenze ko mu Turere tunyuranye tw’igihugu bashyizeho Abanyamabanga Nshingwabikorwa b’Utugari badakwiye iyo myanya y’akazi uretse mu Ntara y’Amajyaruguru.
Minisitiri Musoni yabwiye abayobozi mu Ntara y’Iburasirazuba ko isesengura minisiteri y’Ubutegetsi bw’igihugu ikora ku kazi ka ba Gitifu b’Utugari rigaragaza ko benshi muri bo badakwiye iyo myanya y’imirimo bahawe mu nzego z’ibanze kuko bakiri bato badafite ubunararibonye, igitsure n’umwanya bikenewe muri ako kazi.
Ibi kandi ngo byatewe nuko henshi bahaye ako kazi abo baziranye n’izindi mpamvu zitari ubushobozi, mu gihe ngo mu Ntara y’Amajyaruguru hagaragara ba Gitifu benshi bakora neza bakanamenya guhwitura abaturage no kubakemurira ibibazo kuko ari bakuru kandi bafite ubunararibonye mu kubana n’abaturage.
Minisitiri James Musoni ati “Abanyamabanga Nshingwabikorwa benshi mu Ntara y’Amajyaruguru ni abahoze ari abarimu bamaze igihe, bazi abaturage abo aribo nuko bakwiye kubafasha mu gihe ahandi mugihugu mwashyizemo abakiri bato bataragira ubushishozi bukwiye mu kazi ko gukorana n’abaturage buri munsi.â€
Minisitiri Musoni avuga kandi ko no mu zindi Ntara batabuze abantu bafite ubunararibonye, ahubwo ngo hari abashakaga gushyira muri iyo myanya incuti zabo n’abo bafitanye amasano. Aba ariko ngo ntibari gukemura ibibazo by’abaturage uko bikwiye.
Â


text:
AMOUR EN COURS PART 19
aho twagarukiye ubushize!
asanga umuryango urafunze, akozeho uba urifunguye nakaririmbo keza ka celine dion gatuje kaba karatangiye, arebye uburyo imbere hameze agira ubwoba, mbega indabyo zihateguye, mbega amashusho, mbega intebe nigitanda gitatse ibyurukundo.
PART 19
duheruka jack ajya kuri hotel yari yatumiweho na yvette ndetse aza kugera kucyumba giteguye neza cyane, acyinjiramo abona ukuntu icyumba giteye ubwoba kubera ubryo cyari gitatse ibintu byishi kandi byiza, ndetse akaririmbo gatuje cyane karimo, atangira kugira ubwoba, akebaguza hirya no hino abura umuntu, yigira inama yo gusohoka ngo yigendere ariko araragira aho ajya yumva ya ndirimbo ya celine dion yasanzemo iracecetse, agiye kumva yummva umunyu inyuma yamarido yaraho hirya atangiye kuririmba ya ndirimbo mukajwi keza cyane kandi gahebuje, jack arebye neza bona ni yvette biramucanga, atangira kubira ibyuya ubwoba buramwica, aravuga ati: aaah!yvette! what kind of surprise is this!? ariko yvette ntiyasubiza ahubwo akomeza kwirurimba ako karirimbo kurukundo, jack arongera ati: ariko se …..atarakomeza yvette nawe ati: bite se jack, urabona hano hantu atari heza se! jack nawe ati: ndabibone niheza rwose, nonese kuberiki wahanzanye! ubwo yvette ntiyagira icyo asubiza ahubwo ahita yegera hafi nibyishimo byinshi afata jack akaboko amwicaza muntebe zaraho, nawe aba aricaye akora munsi akurayo icupa rinini cyane rya wino aba atangiye gusuka mubirahuri, jack abibonye arikanga, aramubaza ati: niko se yvette ko mbona iyi wio ariyurukundo bite!? yvette nawe aseka ati: kabsa rwose urabyivugiye pe! jack ati: yeeeeh!….ataravuga yvette arongera ati: jack ndagukunda rwose kandi nukuri ndifunza ko wambera umukunzi!!
tuve kuri jack na yvette tugaruke kuri patrick na john, john atiyumvisha uburyo mama sandrine yaba akiri muzima, abaza patrick ati: patric! ibyo uvuze byizere cyangwa wambeshyaga sha! patrick nawe ati: nkubeshya njye se mwana! ahubwo gira vuba ujye kubwira david mujye kumushaka nanjye ndebe ko nakwibonera kellia wanjye! john ati: eheee! sawa mwana, noneho urukundo ukunda kellia rutumye ukora ikintu kizima wabaho! patrick ati: hhm! ahubwo se ….. atarakomeza john aba yikojeje mumodoka afata phone ahamagara david amubaza aho ari, david nawe arahamubwira, john namacourage menshi ahita yinjira mumodoka, akandagira kumuriro yerekera aho david ari, gusa akiri munzira yigira inama yo kubanza yajya kureba uko umukunzi we alliana ameze, nimba ntacyo yabaye, ahita ahindura imodoka vuba cyane yerekeza kwa alliana. yageze hafi yiwabo wa alliana, dore ko yanibanaga,asanga hanze haparitse imodoka ihagazeho abasirikare babiri, nawe ahita aparika hafi aho yitegereza ibiri kuba ubwoba ari bwose, agiye kubona abona alliana bamusohoye bamukurura ndetse kandi asakuza cyane atabaza ngo bamutabare, ariko john akabona ntacyo yakora, arebye neza abona na papa kellia arahari,ndetse ahita ategeka ngo bashyire alliana mumodoka, abasirikare bahita bajugunyamo alliana baragenda,ubwo john we aho yarari agahinda kari kose, arira aboroga, abona bajyenye umukobwa akunda areba ariko akabona ntacyo gukora afite! ntakindi yakoze rero, yabonye barenze ahita acana imdoka yiruka ajya kureba david ngo arebe ko haricyo yamufasha.
kurundi ruhande, mu kabari ka jimmy ho abakiriya nibesnhi nkibisanzwe, kumbe jimmy we arimo guparika imodoka hanze ndetse bisa nkaho arimo kwihuta bidasanzwe, ahita yinjira indani mukabari, abaza umwe mubakozi ati: wee! billy arihehe!? umukoze nawe ati: dore nguho hariya hakurya!jimmy ahita asanga billy aho yarari, aramubaza ati: bite sha billy! ko nick anshaka cyane byagenze bite!? billy nawe ati: yewe! naba nkubeshye gusa nyine mbone nanjye aza yahumagiye cyane ndetse yabize nibyuya ahita ambwira ngo nguhamagare biruhutirwa! jmmmy ati: nonese arihehe!? billy ati:ari mucyumba cyawe! ubwo jimmy yahise yinjira mucyumba cye agezemo asanga nick ibibazo byamurenze, abonye jimmy ahita ahaguruka aramubwira ati: jimmy, nkoze ihsyano ritabaho nukuri mfite ibibazo! jimmy ati: banza utuze umbwire neza! nick ati: harumuntu mbwiye ko mbana na wa mukecuru, kandi banza uwo muntu yaratumwe na david none mfite ubwoba ko mukecuru baramuhitana! jimmy ati: yeeeh!cyangwa wasaze sha, abo ba david se uvuga nabiki…….akivuga yibuka ko umukecuru nick avuga arumwe akunda, aba akanuye amaso,yegera hafi abaza nick ati: uravuga wamudamu ubiwawe se!? nick ati: yego nyine!! jimmy ati: nonese ubundi wamukuyehe ko utambwiye!? nick ati: nyine cyagihe nagusabye amafaranga yo kujya kwishyurira umugore wanjye yagiye kubyara ukambwira ngo mbe ndetse urahuze, nanze gutekereza nutwo narimfite nujyana murudimbi baratundya, nibwo nahuye nuwo david akampa akazi ko…… bla blah amubwira uko byose byagenze, arangiza jimmy umutima wenda guturika, ahita avuga ati: yiweeee! uziko wabona uwo muntu aruwadavid akaba…… akivuga nick ahita avuga ati: mfite ubwoba ko david namara kumenya ko ntishe mukecuru, azadushaka akatwicana ahubwo! ubwo jimmy yahise afungura akabati akuramo inoti nyinshi cyane aravuga ati: akira gira vuga, genda ufate umugore wawe nuriya mudamu muhunge mujye kure yuyu mugi, nanjye nzaba mbasangayo nyuma! nick ati: ariko se ….. atarakomeza jimmy ahita avuga amukabukira ati:ariko se ubwo uba utagezeyo! ahubwo ko wansanga bamurangije. yooo disi jimmy arimo gutabara umudamu yakunze!!
.
.
tugaruke kuri jack na yvette muri hetel, ibyari byitezwe kuba ibyishimo byo byaje guhinduka amarira, jack na yvette baganira ariko bose ntanumwe utarimo kurira, jack ati: ngayo nkuko rero yvette, nanjye sinjye rwose umbabarire, kuko sandrine ndamukunda kandi sinamuhemukira! yvette ati: ngo sandrine!!? jack ati: yego rwose, ahubwo banza nawe umuzi kuko ni inhuti ya angel ndetse cyane! ubwo jack yavuze atyo, noneho yvette agahinda kenda kumuhitana, atangira kurira ibice, kuvuga biramunanira, jack abibonye yegera hafi atangira kumuhoza hoza, amuhendahenda ati: yvett! rwose ihangane uzabona undi mukwiranye! yvette ati:n..nd..ndabyumva jack, ariko sinarinzi ko angel arumwana mubi bigeze hariya! jack nawe ati: hoya, njye nakubwiye ko nkunda sando, naho angel rwose ararengana! yvette ati: byihorere sha! ahubwo sandrine ntanikibazo cye, nawe yakunze nkanjye, ariko ndimo kwibaza impamvu angel atambwije ukuri kandi yarazi ko ukunda sandrine!! jack ati: yooh! ariko se basi waretse kurira, tukaganira twitonze yvette! wabona angel atarabizi! yvette ati: ayiweee! ndabizi yarabimpishe numwana mubi, kuko igihe nabimubwiriye nabonye nubundi haricyo ampishe! gusa icyo nakubwira cyo nuka ngukunda kandi kuba ntakubonye ntanundi muntu nzongera gukunda, nzemera nzapfe uku ndi! jack ati: hoya wee! ntugakore ibintu nkibyo rwose yvett, abahungu barahari kandi benshi cyane! yvette ati: hoya humura wingirira ikibazo, ubu ndimo kwifuza iyo nza kuba ndi sando wumunyamahirwe nkibera uwawe iteka ryose! jack ati: arikose…. atarakomeza, yvette ahita avuga ati: hoya jack,reka nigendere baso njye kuruhuka ndumva ntameze neza. ubwo yahise agenda, jack asigaraho yumiwe yashobewe, yakwitegereza ukuntu umukobwa yari yamuteguriye icyumba, bikarangira nabi akumva umutima uramuriye!
.
.
tuve kuri jack tujye murugo kwa grouch, david na grouch biicariye mukajardin barimo kwinkwera agacupa, ndetse banaganira. david ati: ese mwana grou, ko mbona wohereje jacob wenyine urabona arashobora kujya imbere yimbaga ingana kuriya wenyine!? grouch ati: kandi nkurindiriye ngo tujyaneyo mn,ariko da gloria barajyanye ntakibazo! david ati: erega umenye ko iki aricyo kirori cyambere agiye kuririmbamo!! grouch ati: erega uriya musore arakaze, kandi afite abafana, ariko ibaze umuntu indirimbo zijya hanze uwo munsi bagahita bamuhamagara mukirori kandi…… atarakomeza, babona john araparitse ndetse ahita aza yihuta kandi yahumagiye, ahita apfukama imbere ya david aramubwira ati: david, noneho ikibazo kivutse ntawundi wagikemura atari wowe nukuri! mbabarira umfashe ndakwinginze! david ahita amwegura, aramubaza ati: nonese byagenze bite john!? john nawe ati: papa kellia yajyane alliana kandi araza kumwica….. david abyumvise ahita yikanga, aravuga ati: yeeeeh! uzikonaringize ngo ugiye kumbwira ko sandrine yakubabariye none uzanye ibindi bibazo hubwo! john ati: david, ikindi nuko mama sandrine akiriho, ntago yapfuye rwose! john yavuze utyo ,david umujinya uramwica aba akubise john urushyi rwiza cyane, john agwa nkaho hirya, david umujinya ukomeza kwiyongera ahita amusimbukira amujya hejuru amukubitagura ingumi kumenyo, grouch abibonye ahita atabara afata davdi aramukomeza, aramubaza ati: niko se dav, urasaze cyangwa!!? david nawe ati: hoya uyu mujingaakwiye inkoni, urumva ukuntu arimo gushinyagura koko! kandi arinawe watumye nica nyina wumukobwa nkunda, none arimo gushinyagura bigeze hariya koko! john warurimo kwikanda,aba aravuze ati: david, ngwino wongere unkubite ariko umenye ko ibyo nkubwira ari ukri kandi mbivuza mpagaze kumaguru yanjye abiri, ni ukuri!! grouch nawe ati: davi, uyu musore ashobora kuba afite ukuri kabsa, wowe ntubibona!? ubwo david yahise atekereza akanya gatoya, arangije ahita agenda afata imodoka aragenda ntanikintu kindi avuze.
.
.
ubwo david yavuye aho, ba grouch nabo bibanga munda bafata indi modoka baramukurikira, david agenda agaka murugo kwa kellia, ageze kwirembo udusirikare tubiri twari tuharinze twanga ko yinjira, yitegereza kamwe mumaso yumva umujinya aba agateye umutwe akajya hejuru arakubira, akandi nako karaza karatabara bamujyaho barahonda, yatabawe na grouch bahise bahagera, udusirikare natwe tuba dukuyeyo imbunda dupfukamisha ba david, ako kanya kellia ahita ahagera aravuga ati: ndavuze ngo mubareke binjire! ubwo david yarebanye na kellia, bose amarira abshoka mumaso, agahinda ari kose, david kumutima akibaza ati” ariko se mana koko, ko nanjye atarnjye mbigenze nte, sinifuza kubabaza umutima wuyu mukobwa rwose ariko simukunda pe, mana nyereka icyo nkora!!””. david yibajije ibyo arangije ahita afata kellia akaboko amujyana munzu, bakigeramo kellia ahita abaza david ati: davi, kuberiki utankunda kandi njye ngukunda bikabije! david areba kellia mumaso aramuwira ati: kellia, nanjye sinjye rwose, ndetse ntanubwo nifuza kukubabaza, gusa umuntu wanjye urimo undi muntu, kandi rwose ubyumve neza pe! kellia aba atangiye kurira, aravuga ati: ariko se basi ndi mubi!? david ati: hoya wee! sha uri mwiza cyane ndetse cyane pe, gusa nyine burya iyo umutima wahisemo amaso abimpumyi, urukundo rwanyarwo ntago rwita kubwiza cyangwa kubukire, ahubwo rujyana umuntu aho rushaka kandi koko kuburyo umuntu atahikura, rwose mbabarira unyumve, tuza uzabonda undi mukunzi utari njye, hari abasore bagukunda kandi benshi! kellia nawe yitsa imitima avuga mukajwi gatoya ati: dav, umbwiye neza nkibyo umukozi wacu yambwiye, rwose nanjye naje kubona ko ibyo narindimo ataribyo, kuko niyo wanyemerera urukundi aruko uhatirijwe….. atarakomeza david ahita avuga ati: yego nyine, none se urumva ntaba nkubeshye nyine kandi bigatuma tunabana nabi muhazaza hacu!! ubwo david yakomeje kumvisha kellia uburyo urukundo rumeze, ndetse na kellia aza kubyumva, david amusaba guhamagara se akamubuza kugira icyo akora alliana, kellia nawe abikora gutyo ndetse kandi se aranamukundira kandi arishima cyane, kuba yongeye kumva umuobwa we avuga. kellia arangije aherekeza david barasohoka,david ageze kuri john aramubwira ati: genda kwa alliana murahahurira.
ubwo john yahise akandagira icyuma ajya kureba umukobwa akunda, david nawe asezera kellia ahita abwira grouch ati: ntago nkigiye mukirori cya jacob!! grouch ati: yeeeh! kuberiki se wangu! david ati: ngwino nkujyane mukabari, tube dutegereje john aze anjyane aho mama sandrine ari! ndebe uburyo najya gusaba sando imbabazi! grouch ati: sawa! kandi hano hirya nahabonye akabari keza! david ati: hoya, hari akabari nigeze kujyamo banyitaho, ndasinzira bampa uburiri ndaryama, kandi ikindi umugabo uhakora namwereye kuzamusura! grouch ati: hahah, sawa njye ndajya aho unjyana tu!( nshuti siga comment yawe ndetse ukore na like, kuko ninko kudutiza imbaraga.)
.
.ESE DAVID AZABONA MAMA SANDRINE KANDI NICK YAMUHUNGANYE!?
.ESE NAMUBONA SANDRINE AZAMUBABARIRA!, JACK SE WE!!
.NTUCIKWE PART 20.. LOADING……


text:
Padiri Libère Kambanda wakoreraga ubutumwa muri Diyoseze ya Butare akaba yanayoboraga Caritas y’iyo Diyoseze yitabye Imana azize impanuka y’imodoka yabereye mu Karere ka Ruhango mu ijoro ryo kuri wa mbere tariki ya 16 Mata 2018.
Amakuru avuga ko iyo mpanuka yabereye ahitwa i Kirengeri yari irimo abantu batatu barimo na Padiri Libère Kambanda waje kwitaba Imana, abandi barakomereka.
- Imodoka yarimo Padiri Kambanda.
Padiri Eric Twizigiyimana wiganye na nyakwigendera yabwiye itangazamakuru ko bamenye iby’iyo nkuru ibabaje ariko kugeza ubu ntibaramenya neza amazina yabo bandi bari kumwe na Padiri Kambanda mu modoka.
- Imodoka barimo yangiritse bikomeye.
Padiri Kambanda witabye Imana yari afite imyaka 34 y’amavuko akaba yahawe ubupadiri mu 2011 arangije mu Iseminari Nkuru ya Nyakibanda.
- Imodoka barimo yangiritse bikomeye.
Uyu mupadiri witabye Imana akiri muto uretse kuba yari umupadiri nk’ubutumwa bukuru yahamagariwe yari anafite inshingano zo kuyobora Caritas ya Diyoseze ya Butare ndetse kaba yari ashinzwe gukurikirana amavuriro ya Kiliziya Gatolika muri iyi Diyoseze ya Butare. Imana Imwakire mu bayo.
Ibitekerezo
Nyagasani yumve abasabira iyi ntore ye kuyakirana urugwire mu ngoma yayo Kanda hano umusubize
KWERIUMURYANGOWABO WIHANGANE Kanda hano umusubize
imana imwakire mubayo nukuri Kanda hano umusubize
Ndakurahiye ibyo mwirirwa muvuga ngo Imana imwakire mu bayo n'ikinyoma,niba Itaritabye Imana ari ari mu zima nta kabuza(kwihana,kubyarwa ubwa 2) Imana ntabwo umuzi Matayo 7:21.Imana ihamagara umuntu akiri muzima,bivuze ngo niba upfuye aba yitabye Imana koko,twabatu babazwa nikise kandi yitabye ifite ibyiza gusa?Iki nikimwe mu binyoma abantu bafashe nk'ukuri. Kanda hano umusubize
uvuze ukuri muvandi Kanda hano umusubize
NYAGASANI AMWAKIRE MUBE. Kanda hano umusubize
uwo mu padiri Imana imwakire mu bayo Kanda hano umusubize
Imana ikwacyire cousin wacu ugiye ukiri muto cyanee Kanda hano umusubize
twihanganishije umuryangowa padiri Imana Imwakiremubayo. Kanda hano umusubize
imana imwacyiremubayo kukonubundiyarumukoziwayo Kanda hano umusubize
Imana Nimwakire Kanda hano umusubize
imana imwakire mubayo pe Kanda hano umusubize


text:
Rwamagana :Yishe umugore we amutemaguye ibice by’umubiri abijugunya mu musarane no mu kiyaga
Mu kagari ka Karenge, umurenge wa Karenge mu karere ka Rwamanagana, Intara y’uburasirazuba haravugwa umugabo witwa Ntezimana Damascene w’imyaka 40 y’amavuko yishe urupfu rw’agashinyaguro uwari umugore we, Muhawenimana Beatrice bari bamaranye imyaka 15 barasezeranye mu buryo bwemewe n’amategeko ndetse n’imbere y’Imana, aho yamwishe urupfu rw’agashinyaguro aramutemagura anamukata ibice bimwe by’umubiri abijugunya muri wese naho amagufwa ayajugunya mu kiyaga cya Mugesera.
Abaturage barimo n’abavandimwe b’uyu mugabo nibo babonye ibice by’umubiri bimwe bya Nyakwigendera gusa bivugwa ko uyu mugabo gito yishe atemaguye umugore we kuwa Gatandatu tariki 21 Mata 2018, aho yamaze gukora aya mahano agahita ajugunya bimwe mu bice by’umubiri birimo umutwe, n’ibice bimwe na bimwe by’igihimba abijugunya mu musarane amagufwa asigaye ajya kuyajugunya mu kiyaga cya Mugesera arangije ahita atoroka.
Abaturage barimo n’ababyeyi b’uyu mugabo bavuze ko uyu mugabo yari amaze igihe atabanye neza n’umugore we aho yahoraga amutoteza bikomeye ndetse akanazana abagore muri urwo rugo umugore we yashaka kumubaza impamvu akamukubita akamubwira ko azamwica yakwahukanira kwa sebukwe nabo akababwira ko azabica.
Uyu mugabo ngo yahoraga avuga ko umugore we ari igicucu ari ikiburabwenge yanavuze ko uyu mugabo yari asanzwe avuga ko hari n’abandi bo mu muryango we yari yaravuze ko azahitana
Niyigena Marie Francine yagize ati “Bari bamaze igihe bafitanye amakimbirane ashingiye kumibanire mibi kuko umugore yari yagiye umugabo azana undi mugore ibyo byabaye hashize nk’amezi atatu”
Yakomeje agira ati “Ntabwo ari no kuruhande rwacu n’abaturage bose keretse wumvishe ibyo bari kumuvugaho keretse ubashije kwiyumvira kuko uyu muntu si uwo kwinjira muri sosiyete”
Umubyeyi w’uyu mugabo, Mukanzanira Liberata w’imyaka 65 yavuze ko uyu muhungu we witwa Ntezimana Damascene ufite imyaka 40 y’amavuko yiyiciye umugore we gusa ngo ni ibintu yari amaranye iminsi kuko uyu mugore yajyaga yahukanira kuri aba babyeyi b’umugabo (Kwa sebukwe)
Yavuze ko amakimbirane yari afitanye n’umugore we yari ashingiye ku rwango bari bamaranye igihe aho ngo yahukanaga bamucyura akavuga ko azamwica bakareba icyo bizabamarira byanaba ngombwa akica ababyeyi be.
Yagize ati “Na se yabivugaga ko azamwica kuko uwo mukazana wacu yazaga tukamwakira ubwo yakekaga ko tumwanga (umuhungu wabo), Yatubereye igitambo (Nyakwigendera) niko turi kubivuga, ibintu yakoze ni indengakamere turifuza ko atazagaruka mu bantu ngo yongere abe umuntu yabaye nk’inyamanswa”
Uyu mugabo wari waratorotse akimara gukora aya mabi yafashwe ku wa Gatandatu tariki 28 Mata 2018, ahita ashyikirizwa Polisi ya Rwamagana akaba ari naho afungiye kuri ubu naho ibice by’umubiri bya nyakwigendera byahise bishyingurwa.


text:
novembre 2009
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 18/11/2009
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo nuko aranyitegereza, aransuhuza nuko arambwira, ati :
B.M. : Uraho mwana wanjue ukomeje kwihanganira ibigeragezo byose uhura nabyo!
BY. : Uraho Mama!
B.M. : Umeze ute?
BY. : Mama, meze neza gahoro nawe urabibona kuko ingendo mukomeje kungoresha hirya no hino mu bana bawe ni nyinshi sinkiruhuka.
B.M. : Mwana wanjye, zikore kuko si wowe wikoresha, imbaraga si izawe nitwe tuziguha. None rero mwana wanjye, ihangane ukomeze ukore ugushaka kwanjye n’umwana wanjye kandi igihe kigiye kugera maze uhembwe.
BY. : Ariko se Mama, aho mwahereye mubimbwira nzahembwa ryari?
B.M.: Mwana wanjye ni iyo bitaba ibyo kuri iyi si, uzabona iby’ijuru kandi mwana wanjye, nongere nkwihanangirize, ninguhamagara nkagutuma ngo jya aha n’aha, uzajye uhita ugenda ntukazuyaze kuko uwo nzaba ngutumyeho hari icyo mushakaho.
Mwana wanjye ongera unsuhurize abana banjye bose, uti nimugire amahoro kandi mugwize andi, urukundo rwanje rubasakaremo.
Bana banjye, uyu munsi ndagarutse kuko mbabaye. Bana banjye, ndababaye, ndababaye, ndababaye cyane. Mbabajwe cyane na kino gihugu n’Abanyarwanda banze guhinduka. Mbabajwe n’abana banjye benshi bakomeje kurigiswa, bakomeje gushyirwa mu buroko, abandi bakaba bakomeje guhunga igihugu ari mwebwe bahunga.
Mwebwe bayobozi bakuru, nongeye mbisubiyemo. Nabasabye kunamura icumu muranga, mbasaba gutanga imbabazi muranga murananira bisa nk’aho mbabwiye ngo nimukomereze aho. None rero bana banjye, nimureke ibyavuzwe byuzuzwe kuko nta gisigaye. Simbabwiye umunsi cyangwa isaha ariko igihe ni iki nta kindi, umwaka ni uyu murimo. Uwumva yumve, utumva nawe ni akazi ke kuko narababwiye, amazi agiye kurenga inkombe. Imvura nyinshi y’amahindu igiye kubanyagira kandi izarokoka bakeya. Ibi mbabwira nta gihe kindi mubitegereje, uretse iki murimo.
Bana banjye nimusenge, nimusenge, nimukirukiza ivanjili y’umwana wanjye, ntakizababuza kumererwa neza kuri roho zanyu. Ubwo ndabwira babandi banyiyeguriye bumva ibyo mbabwira.
Umwana wanjye yarababaye, baramutoteza, baramuhindanya ariko ntibyamubujije kuba Umwami w’isi n’ijuru. Namwe rero mubabare, babatoteze ariko igihe cyo kubahorera kirageze kuko umwana wanjye ntatana n’umusaraba. Umwana wanjye apfana amagambo menshi mu mutima we. Umwana wanjye atwara umusaraba yishimye. Umwana wanjye iby’isi abibonamo ubusa. Namwe rero bana banjye, ibitotezo mufite nimwihangane bigiye kuzabaviramo ibyishimo. Nawe rero mwana wanjye, nujya uhura n’imibabaro ntukinube ahubwo ujye uhora wishimye.
BY. : Mama, n’ubundi ibyo mukomeza kunyereka bibi ndabyishimiye kandi nta kinaniza, None se imyaka icumi tumaranye ni ubusa. Rero ntacyo ntazi, gusa ni uko umuntu ari umuntu kuko hari ibyo munyereka sinsinzire. Reba nk’ubu ibyo mukomeje kunyereka binteye ubwoba.
B.M. : Ikindi kandi mwana wanjye ntihakajye hagira ukubaza ibibonetse byose kuko ntacyo batazi. Uzakubaza ibidafashije ujye umusubiza, uti iyo izuba ryarenze ntabwo rikebanuka.
Bana banjye, mutege amatwi mbasobanurire uyu mugani ariko iyindi mbacira ntihazagire n’umwe musobanuza. Iyo izuba ryarenze ntirikebanuka, ni ukuvuga ko iyo izuba ryarenze ritongera kurasa. Muri uwo mwanya kandi ko igihe cyagiye kiba kitakigarutse, ni ukuvuga ko ibyavuzwe bihita hakazaho ibindi, kandi iyo umuntu apfuye arahambwa ntabwo wongera kumubona, nta kindi gisobanuro kirenze icyo.
Bana banjye, iwanyu murahinga, mukabagara, mugasukira, kuki mutabagarira Imana ngo muyisukirire imitima maze isengesho ryose riyiboneze, nyamara hateye inzara Imana mwayibuka. Izuba rirava mukavuza induru, muti Nyagasani duhe imvura, imvura yagwa ngo Nyagasani imyaka iraboze nimuduhe izuba ariko nababwira nti nimusenge, mukantera utwatsi.
Bana banjye, gusaba murabizi ariko gutanga muragundira. Icyakora cyo bana banjye sininuba ko musaba iyaba mwansabanaga urukundo cyangwa se mukansabana gutekereza atari ugusaba kubera ko mubabaye cyangwa se muguweho n’ibyago. Bagarira yose ntuzi irizera n’irizarumba. Terura uruhinja ruzakura rungane nawe, rukwishimire icyiza warukoreye.
Bana banjye, reka nongere mbacire umugani: Muramenye ntimuzabe inzinduramaguru ngo mube inzimbwamagambo, sinzabe nyamwisiga ngo nisange namwe kandi ntimuzabe baburamwaje. Bana banjye agakara gasiga akandi ariko ntigasiga akako.
BY. : Mama, uyu munsi mbwira ibyo ushaka umuja wawe ndumva.
B.M. : Ese mwana wanjye; kuki ufite impumu?
BY.: Mama, ni ukubera ko naniwe. Mama, urabona akanya kose tumaranye ariko ujya wibuka ko ndi umuntu ntari nka mwe.
B.M. : Bana banjye, ntimukishimire na rimwe kugenda nk’ihene bashoreye cyangwa inka bahuye. Uje gusenga atazi ikimuzanye, asubirayo ubusa. Bana banjye ukwiyoroshya no kwicisha bugufi byose ntabyo mumpa ahubwo muranyanga, mwirirwa mumvuga uko ntari. Ahaniri rero, abajya gusenga badafite ku mutima, abo rero abenshi ntacyo bacyura, bagenda ubusa.
Bana banjye nkunda, nimucishe make mwitonde kuko mwese nabahaye urukundo, mbaha impuhwe kandi uwo nyoboye wese ku rugendo azajya agera iyo ajya amahoro.
BY : Ariko se Mama, ya nyenyeri mwanyeretse yakomeje kumurikira cyane. Buriya rero Mama, numvaga nishimye cyane kuko ijoro ryose nabonaga ari ku manywa. Yamurikiye numva ndishimye cyane, nabonaga ari inyenyeri icanye cyane. Ariko Mama, ndagusaba kumpa urumuri nk’uru igihe cyose ndetse n’abagukunda bose nabo ubamurikire.
Mama, ndavuga ngo ndababaye, ariko noneho mfite ibyishimo birenze, ubu sinabona uko mbivuga.
B.M.: Bana banjye, nabatumyeho kenshi mwanga kumva mukomeza kuntera utwatsi, none mukaba mugiye kugubwaho n’ishyano. Bana banjye narababwiye mwanga kunyumva, nabatumyeho kenshi muntera utwatsi. None rero bana banjye, nimureke ibyavuzwe bisohore. Bana banjye igiti kinini kigiye guhirima n’amashami yacyo, nta shami gisigaranye.
Bayobozi, bategetsi b’iyi si, muragowe, muragowe cyane kuko igihe kigeze mugiye kubazwa byinshi mwakoze kuko kenshi nabasabye gutanga imbabazi muranga. Mbasaba kunamura icumu muranga, bisa nk’aho mbabwiye ngo nimukoreze aho. Bayobozi, bategetsi ba kino gihugu, mufite byinshi mugiye kuryora, dore mvugiye ku mugaragaro ntihazagire n’uwitwaza ko ntacyo yumvise.
Bana banjye, umwana wanjye arababaye, arababaye cyane. Ababajwe cyane n’abana be benshi bari kurengana hirya no hino muri kino gihugu. Bana banjye, dore mvugiye ku mugaragaro, ibi mbabwira nta gihe mubitegereje igihe ni iki murimo nta kindi. Simvuze isaha cyangwa umunsi, ariko umwaka ni uyu kuko mugeze ku ndunduro.
Bana banjye, icyago gikomeye cya rurangiza kirabugarije kandi kizarokoka bake. Bana banjye, narababwiye mwanga kumva ariko noneho mugiye kumvishwa n’ikibando. Bana banjye, amazi arenze inkombe kuko mugiye gutungurwa kuko ibyo nabasabye byose nta na kimwe mwakoze.
Bana banjye ibyavuzwe byose bigiye kuzuzwa nta kadomo na kamwe kagabanutsemo. Abana banjye mubatoteze, mubice urw’agashinyaguro ariko ntimuzabamaraho, no hanze hari abana banjye benshi, nabo ngiye kubongerera imbaraga mbazane nk’uko namwe nabazanye. Nabo barasaba uko bwije n’uko mukeye gusubira mu gihugu cyabo, mubimenye rero igihugu si icyanyu. Uru Rwanda ni urw’umwana wanjye kuko yarangije kurwicaramo. Mubimenye ubu turwicayemo.
Bana banjye, murugarijwe impande zose z’igihugu, ubu Shitani iri gukorera ku mugaragaro, irimo irayobya benshi mu bana banjye, ariko bana banjye, mubimenye igihe cyo gutsindwa kwayo kirageze.
BY. : Ariko Mama, ko ukomeje kunyereka ibintu byinshi bibi binteye ubwoba, kuko singisinzira na rimwe mbese nsigaye mpagaze nk’igiti.
B.M. :Mwana wanjye, kuki ufite ubwoba, none se hari ikintu utazi? Mwana wanjye ibyo ukomeje kubona niko bimeze. Ariya maraso ukomeje kubona atemba niko bimeze. Mu minsi iri imbere niko bigiye kumera, mba nkwereka rero uko ibintu bimeze. Ikindi kandi mwana wanjye, ntuzongere kuvuga ngo umwana wanjye nababarire. None se ko mwe mutamubabarira?
BY. : Mama, ko mfite ubwoba?
B.M.: Mwana wanjye, wigira ubwoba nimureke ibyavuzwe byuzuzwe.
Bana banjye, icyago cya rurangiza kirabugarije kandi kibaguye gitumo. Kirabugarije, simvuze umunsi cyangwa isaha ariko igihe ni iki murimo nta kindi.
Bana banjye, uwumva yumve, utumva ni akazi ke kuko ubwatsi bwo munsi y’inzira no haruguru bigiye guhura. Bana banjye kandi mwumva ibyo mvuga mukabishyira mu bikorwa, nimuhumure aho muri hose nzabahagararaho, nzabarinda.
Bana banjye, nimupfukame muvuge Rozari buri munsi n’ishapule y’Ububabare kuwa kabiri no kuwa gatanu kandi mutisabiye mwe gusa, mwibuke n’abandi benshi bakomeje kuntera umugongo kuko muribo hagira urokoka.
Bana banjmye nkunda, ndabasaba niba mubona intege zanyu ari nkeya, ndabasaba Ndakuramutsa Mariya icumi kugira ngo musabire urubyiruko rutuye iyi si yose cyane cyane urw’u Rwanda rwanyu ariko kandi bana banjye, n’ubwo mbabwiye gutyo ntakwibagirwa Rozari kuko mugomba kuyitura ariko kandi bana banjye, ntamananiza mbashyizeho uretse ko ari mwe mwinaniza.
Mwana wanjye ubu butumwa bugeze ku bantu bose, ari abatuye kino gihugu n’abandi bose bari mu mpande zose z’isi bose burabareba.
Bana banjye, nongere mbibutse, umuntu wese uzavuga ishapule buri munsi akayivugana ukwiyoroshya, azahabwa inkunga imurinda ivuye mu ijuru kuko icyo gihe mu bihe bibi azarindwa na njye, jye umubyeyi wanyu, cyane cyane muyivuge muri ibi bihe bibi mugezemo, bibugarije no mu gihe cy’urupfu rwanyu muzapfa neza ntabwo muzapfa urubatunguye kuko muzaba murinzwe n’umutima wanjye wa kibyeyi. Muzigira mu yindi si nshya y’amahoro.
Bana banjye, ngaho mugire amahoro kandi mugwize andi. Bana banjye mbahaye umugisha ku izina ry’Imana Data na Mwana na Roho Mutagatifu. Amina.
Bana banjye ngaho murakoze, murakagira Imana.
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 15/12/2009


text:
Gisagara: Bijejwe kutazakurwa mu masambu barimo hataraboneka aho bajya
Abaturage bo mu kagari ka Gisagara umurenge wa Ndora akarere ka Gisagara batuye ahamaze kwerekanwa nk’ahazubakwa umujyi w’aka karere ka Gisagara bakaba bari bafite ikibazo ko bazahirukanwa badafite ahandi bajya batanafite amafaranga yo kugura ahandi, bahumurijwe n’umuyobozi w’intara y’amajyepfo bwana Alphonse MUNYANTWARI ko ntawe uzabashyira ku gasozi.
Mu biganiro byahuje abaturage n’abayobozi kuri uyu wa gatatu mu karere ka Gisagara, abaturage bagaragaje impungenge bafite zo kuzimurwa ahateganyijwe kuzubakwa umujyi w’aka karere ka Gisagara ntibabashe no kugura cyangwa kwiyubakira ahandi kubera ko badafite ubushobozi kandi babona amafaranga y’ingurane bahabwa atabasha kubaka inzu.
Umukecuru witwa Agnes NYIRAMINANI umwe mu batuye aha aragira ati “Jye rwose ndahangayitse kuko nibanyirukana muri iriya sambu ndimo sinzabona aho nerekera kuko nta bushobozi mfite bwo kuzagura ahandi byongeye kandi amafaranga agera ku 200.000F cyangwa munsi yayo batanga nk’ingurane ntaho yagura ikibanza ngo anacyubakeâ€
Umuyobozi w’intara y’amajyepfo bwana Alphonse MUNYANTWARI ubwo yasubizaga ikibazo cy’aba baturage yabijeje ko ntawe uzabajugunya ku gasozi badafite aho baba kandi ababwira ko ubuyobozi butajya bwirengagiza ibibazo by’abaturage cyane ko ari bo bukorera kandi ko nta mwanzuro n’umwe ushobora gufatwa hatateganyijwe ibisubizo ku bibazo ushobora gutera.
“Nimuhumure ntituzabata hanze mudafite aho gutura kandi umuntu wese ugomba kwimurwa azahabwa ingurane hakurikijwe ibyo yari afite ndetse ntimunibagirwe ko akarere gasanzwe kita ku batishoboye, ubu rero sibwo mwatereranwaâ€
Aba baturage baravuga ko icyo bumva bifuza ari uko ubuyobozi bwazajya bubafasha kubona ahandi batura kandi byaba bishoboka amafaranga y’ingurane akongerwa kuko uyu munsi kubaka no kugura bitoroshye.
Gaspard MANIRAHO utuye muri uyu murenge we aragira ati “ Rwose ubuyobozi bugiye budufasha kubona ibindi bibanza byadufasha kuko turiya dufaranga tw’ingurane ni duke ku buryo bigoye kugira ngo umuntu abashe gukuramo aho gutura. Ibintu byarahenze si nka mbere abantu bacyubaka baguze ibikoresho badahenzwe.â€
Ubuyobozi bw’aka karere buravuga ko ibi bikorwa by’amajyambere bizatuma abantu bamwe bimurwa byagakwiye kubafasha kumva akamaro ko gutura mu midugudu bahamagarirwa kujyamo cyane ko ahantu hose hari imidugudu hagomba no gushyirwa ibikorwa by’iterambere hafi, birimo amavuriro, amashuri, amazi n’amashanyarazi. Iyi rero akaba ari inzira nziza yo gucyemura ibibazo


text:
INTASHYO: Intashyo ya SEGAHINDA NGEZAHABAGABO kuri Pawulo Kagame( Igice cya kabiri)/ Nkusi Yozefu
7 comments:
Tanga igitekerezo cyawe kuri iyi nyandiko.UrakozeReplyDelete
Nkusi unyibukoje umwanditsi w`indyoheshya birari, ukukubungera kwa Kagame veritasiyo yavuze yuko arimivumo ibimutera. Yahise inakoresha Bibilia:ReplyDelete
"Uhoraho abaza Gahini ati « Abeli murumuna wawe ari hehe ? », undi ati « Simbizi ! Mbese ndi umurinzi wa murumuna wanjye ? » Uhoraho ati « wakoze ibiki ? Amaraso ya murumuna wawe wamennye, ngaha arantabariza mu gitaka. Ubu ngubu ubaye ikivume ku butaka bwo bwasamye ukabwuhurira amaraso ya murumuna wawe. Nuhinga ubutaka ntibuzongera kukurumbukira ; uzahora uri inzererezi yangara ku isi. »]"
Veritasinfo yavuze yuko imivumo yamaraso Kagame yamennye aariyo yirirwa imuzengurutsa amahanga.ReplyDelete
"Uhoraho abaza Gahini ati « Abeli murumuna wawe ari hehe ? », undi ati « Simbizi ! Mbese ndi umurinzi wa murumuna wanjye ? » Uhoraho ati « wakoze ibiki ? Amaraso ya murumuna wawe wamennye, ngaha arantabariza mu gitaka. Ubu ngubu ubaye ikivume ku butaka bwo bwasamye ukabwuhurira amaraso ya murumuna wawe. Nuhinga ubutaka ntibuzongera kukurumbukira ; uzahora uri inzererezi yangara ku isi. »]"
Ni mumbwire namwe mukoresheje isesengura mwa bakunzi ba shikama banyakugira igihugu. Kukurebera hamwe ubusambo bwa Nyakubahwa Kagame ukwikunda no kwibagirwa inshingano ze nimumbwire iminsi 200 mu mins 365igize umwaka ari hanze y'igihugu ubuse ni umukuru w'igihugu kiba hanze? Iyi niyo ntandaro y'akarengane kuberako uwari gucyaha agatesha aba adahari, uwari guhanura ntaba ahari, ruswa ikavuza ubuhuha kuberako igihugu kiba cyabaye igihuku. Noneho nimwibaze mu minsi 200 mu bihugu byo hanze aho kuryama hakosha kurya no kunywa nta munyarwanda wabyigondera. Kagame yaba ahembwa ayangana iki? Ese reka tubyemere urwanda rugira umutungo kamere nyabaki? Iyi si ya misoro? Iyi si mituweli ikoreshwa mu bindi? Ngaho nimumbwire ko umunsi umwe Kagame yishyura 20000$ kuri hoteri kandi n'iza 500$ zihari mwaba mwibaza aho akomora uyu mutungo kandi abanyarwanda baburara?ReplyDelete
Noneho jye imibare yaranyihishe no gukuba ntabyo nzi mwe mugerageza mumfatire 20000$ x na 800frw=1$ hanyuma nimurangiza mukube na ya minsi 200mu mwaka mwumve ako kayabo yasahuye igihugu uko kangana. Noneho mumbwire icyo yakoze muri iyo minsi yasigaye ku mwaka cyaba cyaragaruje ariya mafaranga? Ikindi nibaza kuki mwarimu arutishwa ibindi bintu byose kugeza n'uyu munsi? Kuki abakozi b'inzego z'umutekano bahembwa intica ntikize abanyarwanda bagakomeza guha amahirwe uyu muntu? Kuki ubuvuzi bucumbagira amafaranga yakagombye gukoreshwa muri uyu mushinga akajya kugura amazu muri USA?.
Nifuzaga kuza gukora isesengura rito kandi na none kucyo bita umwiherero n'imihigo. Ku gitekerezo kindi nimbona akanya.
- KANYAMIBWA NDIMBATITuesday, September 27, 2016 8:08:00 am
Murakoze muvandimwe NkusiReplyDelete
kunyandiko yawe ishimishije kandi inababaje kuko bitumvikana ukuntu ibibazo bishyirwa mu bigomba gukemuka ariko ntibigerweho imyaka igashira indi igataha.Mu nyandiko yanyu musoza mwisabira guhabwa impapuro zabahesha urumiya mu midugudu ngo ibyo byiza bidahera i Kigali gusa, ndagirango nkumenyeshe ko RPF byose yabigezeho kuko yashyizeho ikindi kigo ngo cyo Kwizigamira aho umunyamuryango atangirira ku bihumbi 2000. Ubwo ayo nayo ntawuzamenya irengero ryayo nk'ayo MUGACIRO,ISHEMA RYACU n'ahandi.Njye icyo ntekereza akoreshwa mu kumara imbaga hirya no hino bahemba ibinywamaraso,intasi zabo,kwinezeza muri VOMITORIUM DAY nako Rwanda Day. Ikinyoma no kwikungahaza bya FPR N'ABAMBARI BAYO hari igihe kitari icya kure bizarangira maze abana b'u Rwanda bagasaranganya ibyiza by'igihugu Tudacuranwa. Muti uwo munsi cg icyo gihe ni ryari? Icyo gihe buri wese abigizemo uruhare nuyu munsi twavuga tuti" TWANZE IBIDUKORERWA, TWANZE UKO TUYOBOWE TURANZE" Ntanumwe warenga kuri iyo ndanze ngo yongere gukora no kutuyobora uko abyifuza. Ahubwo tubyemeranyweho ko turi abafanyacyaha kuko tubatiza umurindi mu
-Kutwica
-Kudutindahaza
-Kutwicisha inzara
-Kwimwa uburezi-
Kwimwa ubuvuzi n'ibindi byinshi ntarondoye tuzi nk'abanyarwanda.Bavandimwe turashoboye ikibura n'INKOMARUME mutaramenya ko ihari kandi twayihawe k'ubuntu ntakiguzi ni Nkusi na SHIKAMA.Ndabyibuka atangiza urugamba yise IKARAMU niho abenshi twatangiye kuvuga akaturi ku mutima.Ariko se haburiki ngo tugere ku ntsinzi dukozaho imitwe y'intoki ?IGISUBIZO ni "INKINGI IMWE NIGERA INZU" Umusanzu wa buri munyarwanda ushaka impinduka urakenewe mu ngeri zose z'abanyarwanda yaba urubiruko,abakuze n'abasheshakanguhe umusanzu wanyu urakenewe cyane cyane IBITEKEREZO kuko bidata agaciro nk'ubukungu bw'u Rwanda buva kuri 7% bugakura kuri 6% ngo ubwo bwazamutse.Kuyavuga siko Kuyamara Buri wese atekereze Umusanzu yaha igihugu ke intsinzi iteka.
Mwebwe ikabashishikaje nuko HE Kagame yicara i Kigali kuva 7/24, ibi rero ntabwo bishoboka kuko Kagame akeneye gutembera no kuganira n'abakoresha be bakuru imbona nkubone kuruta ko yakwirirwa aryamye i Kigali, kuko Kagame ntiyashyizweho n'abanyarwanda ahubwo yashyizweho n'abazungu.ReplyDelete
Ibijyanye nuko hakoreshwa umutungo mwinshi ibi ntabwo ari ikibazo kuko umuntu akama izo aragiye, none mwagira ngo akoreshe aye kandi aya Leta ahari?
Kugenda kwa HE Kagame aba afite deals nyinshi arimo kuko hari deals we ubwe yigiramo bitamusabye kohereza intumwa kuko abo yagiye yizera bagiye bamutenguha, ikindi Kagame aba akeneye kwiyegereza abo bazungu bagapanga imbonankubone kuko kugira abo atuma ntabwo ari byiza cyane kuko bituma amabanga amwe amenyekana kandi atari ngombwa
Bantu mutazi umusaraba burya imihigo ni umusaraba rupfu ihekesha abitwa abayobozi kandi ari abateruzi b'ibibindi kuberako ntaho umuntu ahiga kuzana umuzi w'ibuye atarabona aho amabuye amera cg yera akarabya agahundura bagasarura bagahunika. Aya madarubindi y'imihigo atuma abayobozi b'abateruzi b'ibibindi bahorana ubwoba ko umwanya uwo ariwo wose bashobora kwicwa kubera ya ndahiro ya rupfu ko nuhemuka uzicwa nk'abandi bagome bose.ReplyDelete
Ibi bituma ba nyiruguhiga bahugira muri ibyo umujinya bakawutura abaturage badafite epfo na ruguru batazi iyo biva n'iyo bijya wa muzi w'ibuye babatumye bakawuturumbura kuri ngofero udafite na busa.
Umwiherero rero burya iyo bahamagajwe baba bagiye guseruka ibutware ngo barebeko bataba bahugiye mubyo kwiminjiramo agafu ngo batandukire bibaze niba ingoma iriho atari iyi igitugu n'ikiboko. Iyo bagezeyo ukumva Kavakure atangiye kubamokera burya hari ababa batateruye ibibindi uko byakabaye akabakabukira kugirango bongere basubire ibuzimu. Iyo bongeye guhamagazwa ukumva nta kivuzwe burya bose baba barabaye ibikange ahasiga agatsiko kakabyinira ku rukoma amafaranga bakayakegeta kuko abari gusakuza baba basanze barapfuye bahagaze kubera ubwoba.
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Igisubizo: Itegeko ryo mu Isezerano rya Kera ritegeka Abisirayeli kudashyingirana n’abantu badahuje ubwoko (Gutegekwa kwa kabiri 7:3-4). Ariko, mbere ya byose si ukubera impamvu y’ivanguramoko nkuko bibaho. Ahubwo ni ukubera impamvu zo kudahuza imyemerere. Impamvu Imana yanze uko gushyingiranwa kw’abantu badahuje ubwoko, n’uko abantu bo mu yandi moko basengaga kandi bakaramya ibigirwamana Abisirayeli bashoboraga kureka Imana yabo, mu gihe bashyingiranwe n’abasenga ibigirwamana, abapagani, cyangwa izindi mana. Irindi hame rimeze nk’iryo, riteganijwe mu Isezerano Rishya, ariko ku rwego rutandukanye cyane: “Ntimwifatanye n’abatizera. Mbese gukiranuka no gukiranirwa byafatanya bite? Cyangwa umucyo n’umwijima byabana bite?” (2 Abakorinto 6:14). Nkuko Abisirayeli (abizera Imana imwe y’ukuri) basabwa kudashyingiranwa n’abasenga ibigirwamana, niyo mpamvu Abakristo (abizera Imana imwe y’ukuri) basabwa kudashyingiranwa n’abatizera. N’uko rero, igisubizo cy’iki kibazo, ku buryo bw’umwihariko, ni oya, ariko Bibiliya ntivuga ko gushyingiranwa kw’abantu badahuje ubwoko ari ikosa.
Nkuko Martin Luther King yabyanditse, umuntu agomba gucirwa urubanza kubera imyitwarire ye, ntabwo agomba kuzira uko uruhu rwe rusa. Ntabwo rero umukristo agomba kurangwa, mu buzima bwe, no kurobanura ku butoni bishingiye ku bwoko (Yakobo 2:1-10). Mu guhitamo umufasha, Umukristo agomba, buri gihe kandi mbere yo gutera intambwe, kubanza kumenya neza niba uwo yifuza ko amubera umufasha, yaba yarakiriye agakiza muri Yesu Kristo (Yohana 3:3-5). Kwizera Kristo, bitari ibara ry’uruhu, ni ihame ry’ibanze rya Bibiliya mu guhitamo umufasha. Gushyingiranwa kw’abantu badahuje ubwoko ntabwo ari ikibazo cy’uburenganzira cyangwa ikibazo cyo kwibeshya, ahubwo n’ikibazo cy’ubushishozi, ububasha bwo guhitamo no gusenga.
Impamvu imwe yonyine, ituma gushyingiranwa kw’abantu badahuje ubwoko bigomba gusuzumanwa ubushishozi bwinshi, ni ingorane iyo miryango ishobora guhura nazo, bitewe n’uko hari abandi bantu bakira iyo miryango bigoranye cyane. Imiryango myinshi igizwe n’abadahuje ubwoko, ijya ihura n’ibibazo by’irondamoko kandi igitangaje, bigakorwa rimwe na rimwe n’abo mu miryango abo bashakanye bakomokamo. Hari n’indi miryango igizwe n’abo badahuje ubwoko, bahura n’ingorane, iyo abana babo bafite amabara ry’uruhu atandukanye, bakomora ku babyeyi babo cyangwa se iyo bamwe muri abo bana badasa n’abo bavukana. Imiryango nk’iyi ikeneye kubanza gutekereza kuri ibi bibazo no kubyitegura, mbere yo gufata umwanzuro wo kubana. Na none, inzitizi iri muri Bibiliya, yerekeye umuntu Umukristo ashobora gushakana nawe, kandi agomba nawe kuba umuntu umwe mu bagize Itorero rya Kristo.
Ikibazo: Bibiliya ivuga iki ku gushyingiranwa kw’abantu badahuje ubwoko?
Igisubizo: Itegeko ryo mu Isezerano rya Kera ritegeka Abisirayeli kudashyingirana n’abantu badahuje ubwoko (Gutegekwa kwa kabiri 7:3-4). Ariko, mbere ya byose si ukubera impamvu y’ivanguramoko nkuko bibaho. Ahubwo ni ukubera impamvu zo kudahuza imyemerere. Impamvu Imana yanze uko gushyingiranwa kw’abantu badahuje ubwoko, n’uko abantu bo mu yandi moko basengaga kandi bakaramya ibigirwamana Abisirayeli bashoboraga kureka Imana yabo, mu gihe bashyingiranwe n’abasenga ibigirwamana, abapagani, cyangwa izindi mana. Irindi hame rimeze nk’iryo, riteganijwe mu Isezerano Rishya, ariko ku rwego rutandukanye cyane: “Ntimwifatanye n’abatizera. Mbese gukiranuka no gukiranirwa byafatanya bite? Cyangwa umucyo n’umwijima byabana bite?” (2 Abakorinto 6:14). Nkuko Abisirayeli (abizera Imana imwe y’ukuri) basabwa kudashyingiranwa n’abasenga ibigirwamana, niyo mpamvu Abakristo (abizera Imana imwe y’ukuri) basabwa kudashyingiranwa n’abatizera. N’uko rero, igisubizo cy’iki kibazo, ku buryo bw’umwihariko, ni oya, ariko Bibiliya ntivuga ko gushyingiranwa kw’abantu badahuje ubwoko ari ikosa.